
Hozzászólásomban csupán három témát szeretnék érinteni és egy 
kicsit más megvilágításba helyezni. Az egyik a szovjetizáció kérdése, 
a másik a szocialista országok közötti különbségek és a köztük lévő 
érdekütközések, s végül pedig néhány szót tennék hozzá a Brezs- 
nyev-doktrína értelmezéséhez. 


A szovjetizáció kérdése 


Kelet-Közép-Európa szovjetizálásáról sokat írtak már. Lényegében az- 
óta, hogy 1990-ben megnyíltak a levéltárak, az egyik legvitatottabb 
téma a szovjetizáció. Mikor kezdődött? Létezett-e nagy terv Sztálin 
asztalán? Vagy csupán a külső és a belső faktorok együtthatása kö- 
vetkeztében került sor a kelet-közép-európai régió szovjetizálására? 
Sokféle válasz született. Magam nagyjából egyetértek ebben a kér- 
désben Mark Kramer téziseivel, amelyet számos tanulmányában ki- 
fejtett. Nem is szeretnék most ezekre a kérdésekre újabb válaszokat 
adni. Jobban érdekel az a kérdés, hogy valóban sikerült-e a szovjeti- 
zálás, vagyis sikerült-e megvalósítani a sztálini államszocializmust a 
kelet-közép-európai régió országaiban? Milyen eredménnyel járt a 
szovjetizációs folyamat? Tényleg homogénné változott-e a régió? 


! . Lásd Kramer, Mark: Sztálin, a szovjet politika és akommunista blokk létrehozása 
Kelet-Európában (1941-1949). In: Sztálin árnyékában. A szovjet modell exportja 
Kelet-Közép-Európába (1944-1948). Szerk. Mitrovits Miklós. Budapest, Ország- 
ház Könyvkiadó, 2018. 33-73. 

Miért fontos ez a kérdés? Szerintem azért, hogy megértsük az ún. 
szocialista táboron vagy szovjet blokkon belüli feszültségek, illetve 
viták eredetét, és ne vonjunk le rossz következtetéseket, ne tegyünk 
hibás előfeltevéseken alapuló általánosításokat. 

Mi az alapvető probléma? Véleményem szerint az, hogy önmagá- 
ban a szovjet intézményrendszer adaptációját azonosítjuk a szovjeti- 
zációval. Az a probléma, ha azt gondoljuk, hogy a szovjet intézmény- 
rendszer léte egyben szovjetizált politikát, gazdaságot és társadalmat is 
jelentett. Miért? Azért, mert ha kizárólag a szovjet intézményrendszer 
adaptációját tekintjük a szovjetizált állam fő meghatározó tényezőjé- 
nek, akkor nem fogunk látni egy csomó részletet, nem értjük, miért 
alakult ki egy sor válság a régióban. 

Definícióm szerint nem önmagában attól szovjetizált egy állam, 
hogy a belügyminisztérium, az állambiztonság és a rendőrség a kom- 
munista párt kezében van, és nem is attól, hogy visszaél a kapott ha- 
talmával járó, rendelkezésre álló eszközökkel, Még attól sem szovjeti- 
zált egy állam, ha a helyi kommunista párt szoros együttműködésben, 
alárendelve teljesíti az SZKP-tól, illetve a szovjet állambiztonságtól 
kapott utasításokat, és nem is attól, hogy a politikai ellenfeleikkel 
szemben minden rendelkezésükre álló eszközt felhasználnak. Nem a 
választási csalások gyakorlata és akommunista pártok támogatottsá- 
guknál nagyobb arányú részvétele a kormányban teszi szovjetizálttá 
az államot. 

"Véleményem szerint egy állam akkor szovjetizált, akkor szovjet típu- 
sú (és itt most a Sztálin által létrehozott szovjet típusról beszélek), ami- 
kor két fontos tényező egyidejűleg megvalósul: I. A kommunista párt 
monopolhatalma. Ettől diktatúra. 2. A marxizmus-leninizmuson ala- 
puló sztálini politika és centralizált parancsuralmi gazdaságirányítási 
rendszer átültetése a gyakorlatba, amelyben mind a magántulajdon, 
mind a piaci viszonyok hiányoznak. Ettől kommunista. 

Tehát egyfelől akkor szovjetizált egy állam, ha abban a helyi kom- 
munista párt a politika, a gazdaság és a társadalom teljes spektruma 
felett monopolhatalommal bír. Amikor már nem a kormány (mind- 
egy, hogy koalíciós vagy sem), hanem a kommunista párt vezető tes- 
tületei döntenek mindenről és a döntéseket végre is tudják hajtani. Ez 
utóbbi nagyon fontos kitétel. Amikor a kommunista pártot semmi 


SZOVJETIZÁCIÓ, SZÉTFEJLŐDÉS, BREZSNYEV-DOKTRÍNA " 251 


nem korlátozza döntései meghozatalában és azok végrehajtásában. 
Amikor nincs már rivális politikai vagy társadalmi erő az országban 
(azaz nincs másik politikát és ideológiát hirdető párt és nincsenek 
autonóm egyházak). 

tudták hajtani annak érdekében, hogy a nagyipari munkásság felduz- 
zasztásához szükséges élelmet szabályozott és ellenőrzött módon meg 
tudják termelni és el tudják osztani. Amikor szigorúan központosított 
termelési mechanizmusok és elosztási rendszerek kizárólag a kommu- 
nista pártállamtól függenek és kiszolgálják a proletárdiktatúrát. Amikor 
a nevelésből és oktatásból minden más ideológiát kizártak, a korábbi 
hagyományokat kiiktatták a társadalom életéből, vagy marxista-leni- 
nista szellemben átalakították. 

Egyébként Békés Csaba is ad egy definíciót, ami a szovjetizációt 
egy folyamatként szemlélteti. Azt mondja, hogy a szovjetizáció során 
a cél egy ,olyan hatalmi monopólium megszerzése, amely akár nomi- 
nális értelemben vett kisebbségi pozícióból is lehetőséget teremt a 
szovjetrendszer fokozatos, xbékésx úton történő, zökkenőmentes, azaz 
polgárháború nélküli bevezetésére" Ugyanakkor ebben a meghatáro- 
zásban nem konkretizálja a szovjetrendszert, hogy az mit is jelent, mi- 
lyen rendszert is szeretnének a kommunisták megvalósítani. Ahogy 
az egyes országok kategorizálásánál - sok más történészhez hasonló- 
an - nem a végeredményt veszik figyelembe, hogy sikerült-e a kitűzött 
célt megvalósítani, hanem a kiindulópont alapján tesznek különbsé- 
geket, azt vizsgálja, hogy melyik országban mikor kezdődött a szov- 
jetizáció és hogyan, milyen úton ment végbe. 

A kérdést nem szeretném negligálni, de magam sokkal fonto- 
sabbnak tartom a későbbi évtizedek megértése szempontjából, hogy 
lássuk világosan, melyik országban milyen sajátosságokkal, hiányok- 
kal jött létre a szovjetrendszer. Ebből a szempontból teljesen mindegy, 
hogy Lengyelországban már 1944-től kezdték a szovjetizálást, Ma- 
gyarországon és Csehországban pedig egy kis , demokratikus közjá- 
ték" engedélyezése után. 


2 Lásd Mitrovíts Miklós: A népi demokráciától a proletárdiktatúráig: A csehszlovák- 
lengyel-magyar eset összehasonlító vizsgálata In: Sztálin árnyékában, i. m. 9-31. 

Különbségek 


Miért fontosabb az eredmény alapján kategorizálni? Azért, mert ami- 
kor összehasonlítjuk a létrejött ún. szovjet típusú rendszereket, amikor 
a legújabb kutatási irányoknak megfelelően transznacionális jelensé- 
geket igyekszünk feltárni és azok helyi recepcióit próbáljuk bemutatni 
és összevetni, akkor rájövünk, hogy nem az számít, hogy milyen úton 
szovjetizálták őket, hanem az, hogy milyen is az a szovjetrendszer egy 
adott országban. És mire jövünk rá? Arra, hogy ezek a rendszerek na- 
gyon különböznek egymástól. Ezek az országok, társadalmak hiába 
néznek ki kívülről hasonlónak, nagyon nem azok? Ezért nehéz az 
összehasonlítás és az általánosítás. Három példával szeretném illuszt- 
rálni a problémát: 





1. Lengyelországban sosem kollektivizálták a mezőgazdaságot. A ter- 
mőföldek 80-8596-a végig magántulajdonban maradt. Az élelmiszer- 
termelés és elosztás sosem volt a párt monopóliuma, sőt! Hogyan ves- 
sük ezt össze a magyar vagy a csehszlovák sikeres kollektivizálással? 
Lengyelországban a kommunista pártnak sosem volt az élet minden 
területére kiterjedő monopóliuma." Ezért a rendszer permanens vál- 
ságban volt egészen a rendszerváltásig. Ugyanitt említhetném a ka- 
tolikus egyház szerepét a társadalmi tudat formálásában, a politikai 
magatartás alakításában. 


2. Magyarországon a kádárizmus sajátossága az ún. , szövetségi poli- 
tika" volt, azzal a céllal, hogy a hatalom minden társadalmi réteggel 
elfogadtassa a rendszert, de legalább kompromittálja a potenciális el- 
lenzéket. Ezt sikerrel tette a hetvenes évek végéig. Ez tette a szocialista 


3 Az ilyen intézményrendszer-alapú általánosításra a legismertebb példa Kornai 
János: A szocialista rendszer (Kalligram, 2012.) című műve. 

4 Lásd erről Mitrovits Miklós: A lengyel kollektivizálási kísérlet sikertelensége: 
okok és következmények. In: Állami erőszak és kollektivizálás a kommunista dik- 
tatúrában. Szerk. Horváth Sándor - Ö. Kovács József. Budapest, MTA Bölcsészet- 
tudományi Kutatóközpont Történettudományi Intézet, 2015. 335-347., illetve uő: 
Csehszlovákia: egy , sikeres" kollektivizálás története. Uo. 357-366. 

rendszert stabillá. A stabilizáció és a kiszámíthatóság a sikeres kol- 
lektivizáción alapult, ami egyúttal lehetővé tette a reformokat is. Más 
országban nem látunk hasonlót." 


3. Csehszlovákiában a kommunista párt választásokat nyert szovjet 
segítség nélkül, a társadalomban nem volt szovjetellenesség. Később 
pedig éppen ebben az országban kérdőjelezték meg leginkább a sztá- 
linista intézményi struktúrákat. 1968-ban néhány hónap alatt a párt 
saját maga számolta fel monopolhatalmát, és még a legerősebb szovjet 
nyomásra sem volt hajlandó a párt vezetése a folyamatokat visszafor- 
dítani.5 A prágai tavasz hatását a , normalizációnak" nevezett rendszer 
sem tudta legyőzni. Nem térhettek vissza sem 1968 elé, de nem is tud- 
ták meghaladni azt. A rendszer eróziójához domináns módon hoz- 
zájárult, sőt hatással volt a lengyel és a magyar ellenzéki mozgalmak 
megszületésére is. 


Számos olyan kérdés, amelyek fel sem merülhettek volna egy szigo- 
rúan vett szovjetizált országban, régióban. 1981-ben az egyik szovjet 
vezető joggal tette fel a kérdést a lengyelországi válság kellős közepén: 
a Hogyan lehetséges ez egy olyan országban, amelyben 36 éve építik a 
szocializmust?" 


Emancipáció és érdekkonfliktusok 


Békés Csaba tanulmánya és könyve" egyik legfontosabb megállapítá- 
sának éppen azt tartom, hogy kimutatta a szocialista tábor államainak 
1953 utáni emancipálódási folyamatát. Az enyhülés, a , békés egymás 


5 A szövetségi politikáról lásd Tabajdi Gábor: Kiegyezés Kádárral. , Szövetségi politi- 
ka", 1956-1963. Budapest, Jaffa, 2013. 

6 — Lásd erről Berkes Tamás: A cseh hatvannyolc saját kontextusa. 2000, 20. évf. 

(2008) 7-8. sz. 52-65. 

Mitrovíts Miklós: A remény hónapjai... A lengyel Szolidaritás és a szovjet politika, 

1980-1981. Budapest, Napvilág, 2014. 

8 — Békés Csaba: Enyhülés és emancipáció. Magyarország, a szovjet blokk és a nemzet- 
közi politika 1944-1991. Budapest, Osiris, 2019. 

mellett élés" és az emancipáció egymást erősítő folyamatok 1953 után. 
E rendkívül fontos tézisből számos fontos következtetést vonhatunk 
le, és még több új kutatásnak nyit teret. 

A kommunista és munkáspártok vezetőinek 1957-es moszkvai ta- 
lálkozóján engedélyezett , nemzeti sajátosságok" alkalmazása (amelyek 
egyébként a sztálinizmus korszakában is léteztek) a szocializmus épí- 
tésében teret engedett a különféle reformoknak, és elfogadottá váltak 
egyes sajátosságok (például a magántulajdonon alapuló lengyel me- 
zőgazdaság és a lengyel katolikus egyház széles körű autonómiájának 
léte). Így végső soron elismerést nyert a tömb belső heterogenitása. 

Békés Csaba is megállapítja, hogy a szocialista országok közötti 
kapcsolatrendszert kevéssé kutatták eddig a történészek, ez még sok 
érdekességet tartogathat számunkra. Ebben kétségtelenül igaza van, 
bár meg kell jegyeznem, hogy a kétoldalú kapcsolatok további mélyebb 
kutatása árnyalni vagy egyenesen cáfolni fogja az eddigi, sokszor álta- 
lánosításokon alapuló - vagy csupán az angol nyelvű szakirodalomra 
alapozott - összehasonlításokat. Ugyanis minden eddigi ilyen jellegű 
kutatásból az derül ki, hogy ezek a blokkon belüli kétoldalú kapcso- 
latok nem voltak olyan felhőtlenek, sőt - hipotézisként megkockázta- 
tom - sokkal több konfliktus, érdekütközés volt a szocialista országok 
táborán belül az egyes országok között, mint a kelet-közép-európai 
szocialista és a nyugat-európai kapitalista országok között. E kutatá- 
sok még valóban gyerekcipőben járnak, így természetesen további le- 
véltári alapkutatásokat igényelnek. Főképpen azért is nehéz e munka, 
mert a történésznek ismernie kell több kelet-közép-európai nyelvet is. 
A blokk belső mozgásainak ismeretei nélkül azonban nagyon kocká- 
zatos általánosításokat tenni. 

Magyar nyelven mindenképpen említést érdemel Bencsik Péter 
Hidegháborúk a kelet-közép-európai államszocialista államok között 
című tanulmánya, amely akár egy monográfia vázlata is lehet a jövő- 
ben. Bencsik három fő belső konfliktusforrást mutat be: I. Nacionaliz- 
mus, területi viták, kisebbségek, 2. Ideológiai konfliktusok, 3. A közös 
politikán és intézményeken (VSZ, KGST) belüli feszültségek." Ezek- 


9? — Bencsik Péter: Hidegháborúk a kelet-közép-európai államszocialista államok kö- 
zött. Múltunk, 62. évf. (2017) 3. sz. 152-189. 

hez hozzávehetünk még egy konfliktusforrást: a válságos időszakok- 
ban (1956, 1968, 1980-1981), illetve az azokat követő időszakban az 
egymás belügyeibe való beavatkozásokat, illetve a válságokra adott 
eltérő reakciókat. Ilyen kiemelten konfliktusos volt más-más okok- 
ból 1956 őszén a magyar-csehszlovák, majd 1956 novemberétől 1958 
májusáig a magyar-lengyel, 1968-ban a csehszlovák-lengyel és a 
csehszlovák-keletnémet, 1980-1981-ben a lengyel-csehszlovák és a 
lengyel-keletnémet, végül pedig 1988-1989-ben a magyar-csehszlo- 
vák kapcsolat. 

Ha az eltérő álláspontokat, a kihívásokra és válaszokra adott eltérő 
válaszokat, s az ezekből is adódó belső konfliktusokat megvizsgáljuk, 
akkor megkockáztatható az a megállapítás, hogy a blokk belső szét- 
fejlődése az egyik okozója a szocialista tábor történelmi vereségének. 
(Bencsik ennél óvatosabb állásponton van az említett írásában.) 


A Brezsnyev-doktrína 


A Brezsnyev-doktrína evolúciója és végül megszűnése - véleményem 
szerint - szorosan összefügg a szocialista tábor országai között meg- 
lévő különbségek és sajátosságok létével (lásd az első pontot), a tábor 
országainak emancipálódásával és a tábor belső szétfejlődésével (lásd 
a második pontot) és végül a nagy belső válságok kezeléséből levont 
tanulságok elemzésével, valamint az enyhüléssel. 

Itt igazából csak egy momentumra hívnám fel a figyelmet. Békés 
Csaba megkülönbözteti a , Mikojan-doktrínát"" a Brezsnyev-doktrí- 
nától. Az előbbi szerint a kelet-európai válságokat belső, helyi erők- 
kel kell megoldani, a Brezsnyev-doktrína szerint pedig külső katonai 
erővel. Véleményem szerint ez sem ilyen egyszerű. 1956-ban is az 
első szovjet katonai intervenció után érvelt Mikojan azzal, hogy he- 
lyi erőkkel, akkor nevezetesen Nagy Imréékkel kell megoldani a vál- 
ságot. Akkor azonban már késő volt, hiszen a folyamatok túlléptek 
Nagy Imre kormányán. 1968-ban - az SZKP irataiból tudjuk, hogy 
Jurij Andropov és Mihail Szuszlov, akik 1956-ban is kulcsszerepet ját- 


10 Itt most tekintsünk el attól a ténytől, hogy ez egy utólag konstruált fogalom. 

szottak a második szovjet katonai beavatkozásban - Mikojan 1956-os 
álláspontján voltak sokáig: vagyis hogy belső erőkkel kell megoldani 
a csehszlovák válságot. Mint tudjuk, nem sikerült sem a beavatkozás 
előtt így stabilizálni a helyzetet, sem utána a , rendteremtés"? Hiába 
vitték el Alexander Dubéeket Moszkvába és kényszerítették egy meg- 
állapodás aláírására, a csehszlovák belső helyzet messze nem a szov- 
jet elvárások szerint alakult. Majd 1980-1981-ben, amikor szintén 
Andropov és Szuszlov volt a válságkezelés felelőse, sokat emlegették 
1968-at, hogy az intervenció után sem volt megfelelő helyi erő, akik- 
re támaszkodhattak volna. Abban pedig biztosak voltak Moszkvában, 
hogy Lengyelországban biztosan nem találtak volna belső erőt, ha ka- 
tonailag megtámadják az országot. 

1956-ban a két szovjet katonai intervenció között (október 23. és 
november 4. között) megtalálták - Nagy Imre helyett - Kádár Jánost 
mint , helyi erőt; aki végül elvállalta a feladatot, és a második katonai 
beavatkozás után, ha számos kompromisszum árán is, de konszolidál- 
ta a szocializmust Magyarországon. 1968-ban az intervenció után erre 
Dubéek se képes, se hajlandó nem volt, míg végül 1969 áprilisában 
Gustav Husákkal váltották fel. A csehszlovák szocializmus azonban 
már sosem tudott megújulni. 1980-1981-ben Wojciech Jaruzelski volt 
a kiszemelt helyi vezető, aki végül - hosszas vonakodás után - magá- 
ra vállalta a feladatot, hogy szovjet katonai intervenció nélkül , meg- 
mentse" a szocializmust. Mint tudjuk, ez csak katonai hatalomátvétel- 
lel sikerült, átmenetileg. 

Véleményem szerint másképpen kellene közelítenünk a Brezs- 
nyev-doktrínához, mint eddig. Az eddigi definíciót lényegében ma- 
gának Brezsnyevnek a Lengyel Egyesült Munkáspárt 1968 őszi kong- 
resszusának beszédéből eredeztetjük. Ugyanakkor az 1968-as prágai 
tavasz és az 1970-es lengyelországi tengermelléki tömegbe lövetés 
után egyértelműen kimutatható, hogy Moszkva a kevéssé presztízs- 
romboló és jóval költséghatékonyabb megoldások felé mozdult el. 
Ez nem egyszerűen a , Mikojan-doktrínának" az előtérbe kerülését 
jelentette, hanem annak a feltételrendszernek a megteremtését is, 
hogy katonai beavatkozás nélkül biztosítható legyen a szocialista 
rendszer a térség országaiban. 

1. A szovjetek a belső válságok alkalmával mindig igyekeztek kollektív 
döntést hozni (leszámítva az 1956. október 23-i elhibázott katonai be- 
avatkozást). A kollektív döntés (legalább a hozzájárulás) egyfelől kolla- 
boránssá teszi a többi felet, másfelől pedig visszahat rájuk is. Senki nem 
akar a , vádlottak" padjára ülni, senki nem akar a többiek , ítélőszéke" 
elé állni, hiszen látta, mit történt 1956-ban Magyarországon. Nagy Imre 
kivégzésében mindenki bűnrészes volt, hiszen Wtadystaw Gomulkán 
kívül senki nem tiltakozott, de végül ő is elfogadta annak helyességét. 


2. A szovjetek célja az volt, hogy a blokk országainak vezetői tudatá- 
ban legyenek annak, hogy a szovjet modell és magának a Szovjetunió- 
nak a létezése a garancia a hatalmuk megtartására. Tehát a reformokat 
addig lehet folytatni, amíg az a szovjet modell kereteit nem töri át és 
a szovjet szuperhatalmi érdekeket nem sérti, Lényegében erről szólt a 
magyar reformok visszafogása is 1972-ben, amelyet Kádár - ha kellet- 
lenül is, de - elfogadott. E politika oly sikeres volt, hogy még a Szoli- 
daritás mozgalom megalakulása idején a lengyel ellenzéki vezetők is 
elutasították minden olyan követelés hangoztatását, amely az említett 
keretek szétverésére vonatkoztak volna. 


3. A szovjetek másik célja pedig az volt, hogy a blokk országainak ve- 
zetői legyenek érdekeltek a hatalmuk megtartásában, és ehhez adjanak 
a kezükbe eszközöket (elsősorban a külpolitikai önállóságuk növelé- 
sére kell gondolni), ne csak bábok legyenek a sakktáblán. Szerezze- 
nek maguknak külső legitimitást és ezzel együtt szerezzék meg a belső 
társadalmi támogatottságot is. A , nyugati nyitásnak" éppen ez volt az 
értelme a blokk országaiban. Magyarországon ez sikerült, Lengyelor- 
szágban nem. De még utóbbi országban is tudták a vezetők, hogy a 
Szovjetunió nélkül a lengyel szocializmusnak nincs jövője, nekik pe- 
dig elemi érdekük ezt a rendszert fenntartani. 


4) Végül meg kell említeni az 1975-ös Helsinki Záróokmány jelentő- 
ségét, amelynek a klasszikus , hatvannyolcas" Brezsnyev-doktrínára is 
jelentős hatása volt. Egyfelől a szovjet vezetők tudatosan törekedtek 
arra, hogy a nyugati világ elismerje Kelet-Közép-Európát sérthetet- 
len szovjet érdekszféraként (az amerikai Monroe-ely szovjet variánsa- 

ként). A nyugati államok (főképpen az NSZK és Franciaország) pedig 
úgy értelmezték a megállapodást, hogy az hallgatólagosan elutasította 
a korlátozott szuverenitásról szóló Brezsnyev-doktrínát, hiszen tartal- 
mazta a népek önrendelkezésének elveit és garantálta az emberi és az 
alapvető szabadságjogokat. ! A Szovjetunió márpedig aláírta a záróok- 
mányt, és jó oka volt erre, hiszen a gazdasági válság jelei már érzé- 
kelhetők voltak a hatalmas birodalomban. A nyugati hitelek felvétele 
és más jelentős üzletkötések nem csupán Lengyelország és Magyaror- 
szág, hanem a Szovjetunió számára is egyre inkább létkérdéssé váltak. 


E változásokra éppen az enyhülés és a szocialista rendszer fenntartá- 
sa érdekében volt szükség. 1956-ban és 1968-ban nem kockáztatták az 
enyhülést a szovjetek, hiszen 1. a táboron belül megszerezték a támo- 
gatást a katonai intervencióhoz, 2. az USA is le volt foglalva (Szuez, 
Vietnam) katonailag. 1981-ben viszont a szovjetek - épp a kádári el- 
lenállásnak is köszönhetően - nem tudták megszerezni a blokk támo- 
gatását (nem volt tehát kollektív döntés), viszont Jaruzelskiék tisztában 
voltak azzal, hogy nekik érdekük megvédeni a rendszert, ami korábban 
sem Nagy Imréről, sem Dubéekről nem volt elmondható. Sőt, mint 
említettem, azzal még a Szolidaritás is tisztában volt, hogy a Szovjet- 
unió érdekeit sértő követeléseket nem fogalmazhatnak meg. 
Mindehhez hozzájárult, hogy az USA sem volt lekötve, mint ko- 
rábban. Éppen ellenkezőleg. A Szovjetunió hadserege 1979 végén be- 
vonult Afganisztánba, amely jelentősen izolálta Moszkvát a világpo- 
litika színpadán. Így Lengyelország megtámadása egyfelől a korábbi 
pszeudoválságokkal ellentétben könnyen valódi hidegháborús válság- 
gá válhatott volna, másfelől olyan nemzetközi elszigetelődéssel járt 
volna a szocialista tábor országaira, amely éppenséggel a szocializmus 
összeomlásával fenyegetett. Mindezzel tisztában voltak Moszkvában." 


1 Lásd erről: Mitchell, Judson R.: Ideology of a superpower. Contemporary soviet 
doctrine on international relations. Stanford, Hoover Institution Press, 1982. 
32-34, 105., illetve Kemp-Welch, Anthony: Poland and the Brezhnev Doctrine 
(1968-1989). Wolnosc i Solidarnosc, 2017. nr 10. 155—223. 

12 Az 1980-1981-es lengyel válságra adott szovjet reakciót részletesen bemutattam 
idézett könyvemben, lásd Mitrovits M.: A remény hónapjai..., i. m. 2010. 

Álláspontom szerint tehát a Brezsnyev-doktrína a nyolcvanas 
években már nem azt jelentette, amit 1968-ban, tartalma kibővült 
és számos korlátozó erő is született. A lengyel válság , megoldása; 
vagyis az 1981. december 13-án bevezetett hadiállapot a történelmi 
bizonyság arra, hogy a doktrína jelentős változáson esett át, s még a 
egsúlyosabb helyzetben sem kell a szovjet haderő vagy a Varsói Szer- 
ződés hadseregeinek intervenciójához folyamodni. A dokumentu- 
mok alapján azt gondolom, hogy 1988-1989-ben már biztosan nem 
s lebegtethették" az 1968-as értelemben vette Brezsnyev-doktrínát a 
kelet-közép-európai vezetők felett. (Megjegyzem, hogy 1968 után a 
egjelentősebb lengyel ellenzékiek, mint Leszek Kolakowski, Adam 
Michnik, Jacek Kuron több írásukban kifejtették, hogy nem kell tar- 
tani a szovjet katonai intervenciótól. Egyértelműen kiderül, hogy ér- 
zékelték a szovjet politikában beállt változásokat. Magyarországon 
hasonló állásponton volt a nyolcvanas években Kis János is.) Inkább 
abban voltak érdekeltek a szovjet vezetők, hogy ne kerüljenek olyan 
kommunista vezetők hatalomba, akik a szocializmus lebontásában és 
a Szovjetunió nemzetközi pozícióinak gyengítésében érdekeltek. Ha 
a Varsói Szerződést , papírvárnak" " lehet nevezni, akkor 1988-1989- 
ben a Bezsnyev-doktrína létezését sem lehet 1968-as értelemben ko- 
molyan feltételezni. 





B A Cardboard Castle? An Inside History of the Warsaw Pact, 1955-1991. Eds. 
Mastny, Vojtech - Byrne, Malcolm. Budapest - New York, Central European Uni- 
versity Press, 2005. 

Tudomány/politika a szovjet korszakban 


Arról, hogy mikor is kezdődött el hazánk szovjet korszaka, minden 
bizonnyal még jó ideig dúlhatnak nem indokolatlan viták. Ám de- 
mokratikus értéktételezésű emberek között nincs polémia 1945 kor- 
szakváltó jelentőségéről. Abban az esetben pedig, ha nem vonszoljuk 
tovább magunkkal történetpolitikai gondolkodásunk egyik kivált- 
képpen terhes koloncát, mely szerint jó vagy rossz sorsunkat nem 
a nemzetközi erőtér, hanem döntően belpolitikai erők formálták/ 
deformálták, akkor kristálytiszta, hogy az 1943. novemberi teheráni 
csúcstalálkozó határozmányaiból, valamint a Hitler oldalán háborút 
vesztett országnak a Szovjetunió által történt elfoglalásából Moszkva 
hegemóniája alá kerülésünk ténye következett. Így az amerikai-angol 
behatolásnak nem volt esélye. Az itthoni szokásos csodavárásokból, 
abból, hogy sokan ismét illúziókban ringatták magukat, sok ficam ke- 
letkezett ugyan, ám az alapokon mindez mit sem változtatott. Amíg 
Washington nem tette világossá, hogy a mérhetetlen veszteségek által 
megnyomorított Szovjetunió egy centet sem kap a hangzatosan Euró- 
pai Újjáépítési Programnak elkeresztelt, Marshall-tervként elhíresült 
alapból, addig Joszif Visszarionovics kommunista diktatúra kierősza- 
kolásával nem akarta a bajait tetézni. 

Megelégedett azzal, hogy a formálisan polgári demokratikus erőtér- 
ben exponensei mind nagyobb hatalmi pozíciókhoz jussanak. A honi 
belpolitikai küzdelem pedig úgy zajlott, hogy miközben Rákosi Mátyás 
- akorunkban unos-untig emlegetett - taktikájával derekasan szalámiz- 
ta ellenfeleit, félszemmel, rettegve mindig a moszkvai széljárást figyelte. 
A magyar nép tehát úgy került néhány esztendőre egy terrorrendszer 
fogságába, hogy mindeközben nagy vezére bármikor lecserélhető, tehát 
szánalmasan kiszolgáltatott figura volt a birodalom sakktábláján. 

Az ország szörnyű áron bekövetkezett, a Nyugathoz való felzárkó- 
záshoz messze nem elegendő 1945 utáni korszerűsödésének egyik alap- 
követelményét az iskolák 1948. május második felében bekövetkezett 
államosítása jelentette. A heves küzdelmet az állam oldaláról - termé- 
szetesen messze nem egyedül - az a volt piarista diák, Ortutay Gyula 
irányította, aki korábban a katolicizmust jó hosszú ideig az élet legma- 
gasabb létformájának tartotta. Az egyházat első helyen a modern kor 
követelményéből vajmi keveset megértő, magát az ország első zászlós- 
urának tartó Mindszenty József képviselte. Konok ellenállását az adott 
helyzetben lényegében eszköztelen, hiszen itteni nunciusától megfosz- 
tott Apostoli Szentszék is rossz szemmel nézte. Tudjuk, a derék Angelo 
Rottát a magyar kormány, Moszkva akarata szerint, stílszerűen már 
1945. április 4-én kiutasította. A hatalmas áron keresztülvitt államosítás 
- mutatis mutandis - azt pótolta, amit báró Eötvös József a 19. század 
hetvenes éveiben minden erejével sem tudott megcselekedni. Homok- 
ra épül azok hite, akik a főpap terebélyes nimbuszában, Ortutay Gyula 
differenciálatlan leminősítésében történelmi maradandóságot látnak. 


x 


A nyelvünk és kultúránk ápolására 1825-ben - nemzetközi összeha- 
sonlításban ritka kivételként - magánerők alkotta Magyar Tudományos 
Akadémia 1948 után alaposan átalakult. Tagságát gyökeresen megros- 
tálták, majd intézményét - a Tudományos Tanáccsal történő rövid életű 
kísérletezés után - szovjet típusúvá formálták. Az új szellemi frontok 
adták az előzményt. Nyomatékkal ejtjük a szót, mert a történeti köz- 
tudatba csak az első vésődött, amely Gömbös Gyula nevéhez fűződik, 
amelyet 1935 májusában Zilahy Lajos koreografált, nyolc népi író sáro- 
zódott - mondják nem kevesen - hozzá, s lényegében már az első ta- 
lálkozó után szertefoszlott. Kerek évtizeddel későbbi a második Rákosi 
Mátyás nevéhez kötődik, fő szervezője Révai József. A résztvevők köre 
ugyancsak sokszínű. A névsor a mindkettőben szerepet vállalt Illyés 
Gyulától Kodály Zoltánig, Szekfű Gyuláig, Kosáry Domokosig ívelt. 

E kezdeményezésből is a hatalom akart profitálni, a szellem embe- 
rei most is az ország előrelépését előmozdítandó hallgattak a hívó szó- 
ra. E frontot a diktatúra kiépülése emésztette el, de az együttműködés 

az átalakított MTA működésében tovább élt." A nagy múltú nemzeti 
intézményben sokáig harsogott a gumanyizm, ám idővel elcsendesült, 
az 1989-es, azóta 2010-ben megfejelt rendszerváltás előestéjére már 
emléke is alig maradt. Ellenben a szovjetizáltság két eleme egészen 
2018-ig velünk élt, él, 

Ezzel azt is hangsúlyozzuk, hogy az akkor is megmaradt, amikor 
minden ideológiai komponense kilúgozódott.? 

Teháta szovjetizáltság egyik eleme az volt, hogy az idők során főhiva- 
tású intézetekből és egyetemi tanszékek mellé telepített kutatócsoportok 
együtteséből olyan erős hálózat alakult, amely a hazai kutatói kapacitás 
leglényegesebb részét adta. A másik elem a kormányzat nyújtotta állami 
támogatás. Mivel az MTA vagyona 1945 után elenyészett, azóta az állami 
költségvetés köldökzsinórján él. A szocialista korszakban az állampárt 
célkitűzéseivel való maradéktalan azonosulás volt az ár, az 1989 utáni 
többpártrendszeres új világ cserébe pedig semlegességet követel/ne. 

A szovjet mintára átformált MTA az ország korszerűsítésének 
egyik leglényegesebb szellemi erejét alkotta. Gondoljunk a fővárosban 
működő - valójában több fizikai kutatóintézetet egybefogó - 1950- 
ben létesített Központi Fizikai Kutató Intézetre, vagy az 1954-ben 
alapított debreceni ATOMKI-ra. Az 1973-ban létrehozott Számítás- 
technikai és Automatizálási Kutató Intézet döntő szerepet vitt a szá- 
mitástechnikai kultúra meghonosodásában, nagy szerepet játszott a 
gépi fordításokban is. 

Az 1971-ben létrejött Szegedi Biológiai Központ nem csupán azt 
mutatta, hogy az MTA a természettudományokban is érti az idők szavát. 
Ekkorra szerte a világban a fizika zászlóhajókorszaka - hatalmas ered- 
ményei nyomán - lezárult. Szerepét az élenjáró országokban az élettudo- 
mányok vették át. E hazai tudománypolitikai döntés is jelentősen oldotta 
szellemi életünk egyik rákfenéjét, az egyébként még a messzi jövőben is 
vélhetőleg megmaradó egészségtelenül erős főváros-központúságot. 


! — Vagyis a szocialista humanizmus messze különb a polgárinál. Ami - finoman 
szólva - nem minden esetre volt igaz. 

Mivel ezen állításom egyesekben erős meghökkenést keltett, ezért szükségesnek 
tartom ismét aláhúzni: a szovjet típusú rendszereknek is volt ideológiasemleges 
hozadéka a korszerűsítés terén. 

Az induláshoz visszahajolva idézzük meg a vas és acél országát. 1951- 
ben Veszprém úgy lett ismét egyetemi város, hogy 1949-ben törvényt 
hoztak a BME Nehézvegyipari Karának a városba telepítéséről. Ezzel egy 
szuszra az észak-magyarországi régió Miskolcon gyarapodott egyetem- 
mel, Az itteni innovációban ott volt az 1735-ben Selmecbányán létesí- 
tett bányászati-kohászati akadémia szelleme, de még inkább az erőltetett 
korszellem. Hiszen 1949-ben Nehézipari Műszaki Egyetem született. 


1956 decemberében az MTA elnöksége határozatban állt ki az eltiport 
népfelkelés és szabadságharc velejének megőrzése, vagyis a kapitalista 
restauráció elutasítása, a szocializmus megújulása mellett. A kutató- 
hálózat tovább bővült és színesedett. Sok eredménye azért is válhatott 
maradandóvá, mert kutatóinak jelentős része az euroatlanti külvilágba 
is mind jobban beágyazódott. Messze nem csupán a természettudomá- 
nyok vonatkozásában. A világra nyitottság - természetesen lényegében 
1963 után - a társadalomtudományi intézeteket is mindinkább jelle- 
mezte. A marxizmus nézőpontjából következően a korabeli szemlélet 
a bölcsészt is társadalomkutatónak tartotta. E nézőpont hozott ugyan 
bizonyos egyoldalúságot is, de alapvetően hasznosnak bizonyult. Tu- 
dománypolitikai elvárás volt, hogy a humaniórák művelője szintén 
össztársadalmi nézőpontból vizsgálja tudománya tárgyát. Az inter- és 
multidiszciplináris nézőpont követelményét számos fórumon, pub- 
likációkban sulykolták. Kétségtelen, hogy nem mindig meggyőző si- 
kerrel, ám e normatíva mégis járt számottevő eredményekkel. A vul- 
gármarxizmus legvadabb éveiben, a megkövetelt igazodás jegyében 
a szociológia és a pszichológia burzsoá áltudománynak mondatott. 
Döntően azért, mert ezen szakmák művelői a priori hozták azokat az 
ismereteket és felismeréseket, amelyek az ideológia alkotta bálványt 
rombolták. Az idővel 16 intézetből álló társadalomtudományi háló- 
zatban 1963-ban kezdte meg munkáját a Szociológiai Kutató Csoport, 
1968-tól már intézet néven működött. Az 1929-től jó hazai gyökérze- 
tű gyermeklélektan nem tűnt veszedelmesnek, ilyen akadémiai kuta- 
tóhely már 1953-tól létezett. 1965-ben megszülethetett a Pszichológai 
Intézet, spektrumát hamarosan a társadalom-lélektan is izmosította. 

Évtizednél is hosszabb előkészületek után, 1968. január 1-jén in- 
dult hányatott útjára az új gazdasági mechanizmus. Korszakváltást 
ígért a piacgazdálkodás részleges bevezetésével. Történt bár nagy 
vonakodással, mégis nagyon rossz ómen volt a gazdasági mechaniz- 
mus átalakulására a prágai tavasz eltiprásában való magyar részvétel. 
A szellemi életben ellenben 1969 nyarán komoly előrelépést hozott 
- kétarcúságával együtt is - az MSZMP Központi Bizottsága Tudo- 
mánypolitikai irányelvei elnevezésű dokumentum, s a nyomában meg- 
valósított intézkedések sora. 

Komoly érték volt a kutatás szabadságának elismerése, ám a közlés 
felelősségének hangsúlyozásával az addig is virulens öncenzúra mit 
sem csenevészesedett. Hiszen társadalmi gyökérzet is kellett ahhoz, 
hogy amikor az ötvenes évek elején a Magyar Értelmező Szótár ké- 
szült, akkor adódjon olyan aggodalmaskodó, aki fennakadt a bolsevik 
és bolond szó és származékai tőszomszédságán. 

Az Akadémia berkeiben a pályázati rendszer bevezetésével az in- 
tézetigazgatói stallum bénító ereje sokat gyengült, a testületi vonaltól 
történt elválasztás is ebbe az irányba hatott. Megszűnt az a kimondottan 
feudális rendszer, amelyben egy igazgató - abban az esetben, ha egyben 
az illetékes tudományos osztályt is vezette - lényegében saját magának 
számolt be, ártatlan kritikai körítésben munkatársai és maga vállát la- 
pogatta. Addig szinte megkerülhetetlen hatalmat birtokoltak az MTA 
azon tagjai, akik egyszerre voltak intézeti igazgatók, s egyben osztályel- 
nökök. Itt említjük meg azt a komikumot, hogy a köznyelv napjainkban 
is akadémikusnak, vagyis főiskolát végzett személynek mondja e magas 
hely levelező és rendes tagjait. A testületi és igazgatási ág elvileg teljesen 
egészséges szétválasztása a valóságban - ugyancsak a társadalmi gyö- 
érzet okán - nem eredményezett elementáris fordulatot. 

Mivel az MTA lendületes szovjetizálása sem hozta magával a 
műszaki tudományok területén számottevő kutatóhálózat kiépítését, 
ezért a népgazdasági jelentőségű, műszaki fejlesztési és a műszaki fej- 
esztéshez közvetlenül kapcsolódó kutatási kérdések összehangolására 
a második Kádár-kormány 1961 szeptemberében rögvest Országos 
Műszaki Fejlesztési Bizottság elnevezéssel újabb országos hatáskö- 
rű tudományirányító szerv létrehozásáról döntött. Az egyes hatalmi 
özpontok közötti, mély társadalmi beágyazottságú rivalizálást az ál- 

lampárti rendszer sem volt képes természetesen felszámolni. Ezért az 
egész korszakban rendre kudarcba fulladtak a valóban hatékony, egy- 
séges tudománypolitikai intézményrendszer, vagyis egy tudomány- és 
kutatáspolitikai minisztérium létrehozására irányuló erőfeszítések. 
A tudománypolitikai irányelvek szellemében ugyan az MTA közpon: 
ti apparátusát 1970 tavaszától MTA Központi Hivatalává szervezték, 
ám ezen, évekig a főtitkár vezette apparátus - bár az idő múlásával 
tett némi tekintélyre szert az egyes tárcák között - még azt sem tud 
ta megakadályozni, hogy a főtitkárral szemben visszaszorított elnöl 
ne hozzon létre párhuzamos miniapparátust az MTA országos tes 
tületi feladatai intézésére. Az ambiciózus tervből alig lett valóság. 
Az egyetemeken és közgyűjteményekben folyó, helyenként inkább 
csak csordogáló kutatások tényleges befolyásolásának születhettei 
egyes eredményei, ám az egész az addigiak szerint ment tovább. 
Azért sem lehetett ez másként, mert az univerzitások és az MTA 
között - a számtalan személyi összefonódások dacára - a politika ál- 
tal szított, jól kihasznált, strukturálisan aláaknázott, ellenséges viszony 
dívott. A szocialista hatalom már létrejötte pillanatában megfosztot- 
ta az egyetemeket autonómiájuktól, azok még a tudományos fokozat 
adományozására sem voltak jogosultak. Az 1950-ben létre hívott Tu- 
dományos Minősítő Bizottság a Minisztertanácshoz tartozott. Ám azt 
a tényt, hogy az állampárt a minősítés feletti szakmai felügyelettel az 
MTA-t bízta meg, a szomszédvárként működő egyetemek különféle 
rendű-rangú emberei úgy csűrték-csavarták, mintha a minősítés az 
MTA joga lett volna. Miközben az egyes szakbizottságokban értelem- 
szerűen az egyetemi emberek voltak számbeli túlsúlyban. A tragiko- 
mikus történeteknek se szeri, se száma. Volt olyan - nota bene rendes 
tagsággal rendelkező - rektor, aki elnökségi ülésen öblös hangon tá- 
madta a kutatóhálózatot, majd hazafelé menet benézett a Támogatott 
Kutatóhelyek irodájába, hátha sikerül az általa vezetett akadémiai kuta- 
tócsoport számára valamiféle kiegészítő támogatást még kieszközölnie. 
A számtalan reform egyike az ötvenes évektől már ismét léte- 
ző, tudományos súlyában ellenben szinte zéró kisdoktori helyére 
1984-ben a doktor univ. címet vezetett be. Korlátozott megfelelés 
teremtődött a kandidátusi fokozattal. Ha a jelölt summa cum laude 
minősítéssel doktorált, akkor megigényelhette a szerény havi illet- 

ménnyel honorált kandidátusi fokozatot. Ha egy akadémiai tisztvi- 
selő szorgalmazni merészelte, hogy akadémiai intézetben dolgozó 
tudományos munkatárs a kandidátusi fokozat előtt egyetemi doktori 
értekezést készítsen, akkor fejmosást kaphatott. Hiszen a szomszéd- 
várat merészelte erősíteni. Az egyetemi és az akadémiai illetmények 
összehangolására csak a kilencvenes évek derekán került sor. Az ösz- 
szehangolatlanság ismét jó eszköz volt a politika számára, hogy a két 
szféra erői véletlenül se foghassanak össze ellene. Az akadémiai in- 
tézetekben az a felfogás dívott, hogy a gyengén teljesítő kutatóknak 
az egyetemi oktatói állásban való elhelyezkedését ajánlották, helyen- 
ként egyengették. Közben az egyetemi oktatásban gyengén teljesítő- 
nek akadémiai intézeti munkatársi állást ajánlottak, szorgalmaztak. 
Hiszen - egyébként nem minden alap nélkül - míg a sokszor nem 
kevés terhet hordó oktatótól a tudományos munkában megszülető 
eredményt is elvárták, addig - így szólt a nóta - a tudományos kuta- 
tónak arany élet jutott. Lévén, hogy a kutatáson túl semmi dolga nem 
akadt. Tehát összefogás helyett a más szférákban dolgozók felszínes 
féligazságokat vagdaltak egymás fejéhez. 

Mindennek a kiváltképpen mérges gyümölcsei a kilencvenes évti- 
zed első éveiben váltak az MTA számára vészt jóslóvá. Az új oktatás- 
politika visszaadta az egyetemek autonómiáját, az MTA-nak pedig a 
súlyos anyagi leromlás közepette 1993-ig, az új legitimitást meghozó 
törvény megszületéséig nem csekély mértékben igaztalan vesszőfutás- 
ban volt része. Kétségtelenül az 1970. évi akadémiai reform az MTA 
életében az addig az elnöknek alárendelt főtitkárt államtitkári besoro- 
lással, a kutatóhálózat feletti komoly jogkörrel ruházta fel. Közben az 
MTA elnökét, s az alája tartozó testületi szervezetet az egész hazai tu- 
dományosság gazdájává tette. Ám annak felemlegetése, hogy a főtitkár 
- úgymond - a párt ökleként basáskodott a hálózat felett, azért nem 
volt igaz, mert az idővel igen széles spektrumúvá vált kutatóhálózat 
tematikájának túlnyomó hányada sem politikailag, sem ideológiailag 
nem volt, nem lehetett érzékeny. Ha voltak - persze hogy voltak — üt- 
közések, akkor azokat nem a politika, hanem a tudományos élet belső 
világa generálta. Amivel nem mondjuk, hogy ne lettek volna olyan 
derék személyek, akik pártpolitikai súlyukat tudományos kérdések 
eldöntésében (is) kamatoztatták, legalábbis iparkodtak kamatoztatni. 

Az MTA elnökének leginkább saját tudományos tekintélye adott 
súlyt. Ezért is váltott ki némi berzenkedést az 1985-ben megválasztott 
elnök jelölése. Az ő esetében volt leginkább érvényes az ismert latin 
mondás üzenete: Roma locuta, finita causa. E megtisztelő tisztség in- 
kább reprezentatív, mint komoly hatalmat jelentő volta jól megmu- 
tatkozott a súlya okán többször felemlített 1969-es irányelvek jegyé- 
ben ugyanazon esztendőben létrehozott Tudománypolitikai Bizottság 
(TPB) összetételében is. Mert abban az MTA főtitkárának, helyettesei- 
nek komolyabb volt a szerepük, mint magának az MTA elnökének. Ha 
nem is kell készpénznek venni az ismert mondás valóságtartalmát - ha 
nem akarsz valamit megcsinálni, akkor hozzál létre egy bizottságot -, 
az aligha kétséges, hogy a TPB nem pótolhatta a tudományügyi mi- 
nisztérium hiánya okozta űrt.? E grémiumnak az állampárti struktúrá- 
ból következően nem lehetett nagyobb hatalma, mint az MSZMP-nek, 
A testületet kezdettől Aczél György elnökölte. Mivel sok szempontból 
Kádár János után a második ember volt, ezért KB titkári éveiben a TPB 
elnöki szerepkörének igen nagy volt a súlya. Ám amikor az új gazdasá- 
gi mechanizmus Moszkvában is mind nagyobb bizalmatlanságot szült, 
s 1974 márciusában Kádár János - bizonyos értelemben kétlelkűségé- 
ből adódóan, maga által is helyeselten - múltjába hanyatlott, jelentős 
visszarendeződés történt. Nyers Rezsőt az MTA Közgazdaságtudomá- 
nyi Intézetének az élére menesztette. Aczél György ugyan nem bukott 
Nyershez hasonlóan nagyot, de komoly súlyt vesztett. A teljes tudomá- 
nyos és kulturális szférát felügyelő KB titkári funkcióját ekkor a súlyta- 
lanabb miniszterelnök-helyettesi szerepkörrel kellett felcserélnie. 

Aczél hosszú éveken át a kulturális és tudományos életben él- 
vezett szinte teljhatalmát a rendszer válságtüneteinek az erősödése 
is lecsökkentette. Az egyik jel az volt, hogy a volt kommunistákból 
elkezdett szerveződni az ún. demokratikus ellenzék. A rendszer plu- 
rálissá válását követelték, súlyukat a mind több nyugati támogatás is 
növelte. Ezzel lényegében párhuzamosan a nemzeti kérdésben sokkal 


3 " Nem szeretnénk félreértetni. Egyáltalán nem gondoljuk, hogy egy ilyen minisz- 
térium merőben jobb tudománypolitikát valósíthatott volna meg. ,Csupán" azt 
mondjuk, hogy az MTA (az országos tudománypolitikában) kudarcos szerepénél 
lehetett volna jobb. Ám arra, hogy mennyivel, nincs, nem lehet hiteles válasz. 

érzékenyebb népi vonal hívei pedig az állampártnak a szomszédos or- 
szágokban élő magyarság mostoha sorsa iránti nagyfokú érzéketlen- 
sége miatt háborogtak. Az idők során az MTA kutatóhálózatának, a 
kutatásra fordított javaknak az elosztására a négy az egyhez arány vált 
jellemzővé. Ezzel ugyan Széchenyi István eredeti intenciója jelentősen 
elhalványult, ám a válságtünetek kezelése a társadalomtudományok 
politikai súlyát az egyötödös aránynál jóval nagyobbá formálta. 

Amikor Molnár Erik 1959-ben megkezdte harcát történetírásunk 
- úgymond - nacionalista maradványai ellen, akkor az ő felfogása még 
erős párttámogatást élvezett. Ám a gyülekező viharfelhők láttán 1973- 
ra Aczél már azt tartotta szükségesnek, hogy az egyébként 1966-ban 
már elhunyt Molnár nézetei messze hangzó fórumon részesüljenek bí- 
rálatban. És bár a tudományirányításban az MTA a rá osztott országos 
szerepet nem is volt képes jól ellátni, az éves közgyűlései alkalmasak 
voltak országos figyelem felkeltésére. Az ezen esztendei ünnepi elő- 
adást a neves irodalomtörténész, Király István mondta el. Feladatát je- 
lesen teljesítette. Részletes és mély alapossággal helytelenítette Molnár 
Erik - úgymond - nemzeti érzéketlenségét. Vagyis nihilizmusát, amit 
tapintatból, taktikai megfontolások okán nem mondott ki. 

Aczél György taktikai leleményekben kifogyhatatlan politikus 
volt. E habitussal a problémákat sokáig lehet elodázni, ám gyógyírt 
ezen az úton nem lehet találni. 

Köpeczi Béla hűséges katonája volt Aczél Györgynek. Erdei Fe- 
renc korai halála után 1971-től ő lett az MTA főtitkára. A KB titkár 
ellenben az 1975-ös tisztújításon azt tartotta helyesnek, hogy ezentúl 
Köpeczi ismét helyettese legyen a főtitkárnak, s e posztot a közgyű- 
lés a népi vonal akkori egyik erős emberére, Márta Ferencre ruházza. 
A megcsúfolt szűk körben embertelenséget emlegetett. Ám nem ma- 
radt el a fájdalomdíj. Nem csupán főnökévé válhatott saját főnöké- 
nek - a TPB elnökhelyettesévé avanzsált -, hanem megkapta az akkor 
megalkotott Társadalomtudományi Koordinációs Bizottság elnöki 
tisztét is. A grémium arra kapott jogkört, hogy az egész hazai társada- 
lomtudományi kutatást hangolja össze. 

Ha azzal fejezzük be áttekintésünket, hogy az új magas fórum ne- 
mes feladatának nem tudott megfelelni, akkor e megállapítással — vél- 
hetőleg - semmi megrendítőt nem mondunk a tisztelt Olvasóknak. 


FELKÉRT HOZZÁSZÓLÓ 

Kutatások a pedagógia mint tudomány 
1950-es évekbeli helyzetéről 


A pedagógiatörténeti kutatások jobbára láthatatlanok a széles törté- 
nészszakma számára, ezért is örömteli, hogy ezen az akadémiai fóru- 
mon lehetőség nyílik néhányat bemutatni ezek közül. 

Pritz Pál professzor írásához kapcsolódva a pedagógia mint tu- 
domány 1950-es évekbeli művelésével kapcsolatos néhány kutatásról 
szeretnék beszámolni. Levéltári és sajtóforrások alapján történő ku- 
tatások mellett új elméleti megközelítések, módszertani kísérletek is 
megjelennek a korszak pedagógiáját elemző publikációkban. 

E kutatások egy emlékezetpolitikai térben történnek, hiszen a ko- 
rabeli szereplők többsége kutatógenerációk tanára, kollégája volt, és 
ez a személyes kapcsolat komoly módszertani kihívások elé állította 
a kutatókat, amennyiben történeti elemzés tárgyává akarták tenni az 
1950-es évek pedagógiatudományi történéseit. Jelzi ezt az oral histo- 
ry térnyerése, az, hogy számos hosszabb interjú készült a korszakban 
fontos szerepet betöltött neveléstudósokkal, szakemberekkel, de ezek 
történeti szempontú feldolgozása még várat magára, 

Három, egymáshoz szorosan kapcsolódó tematika köré csoporto- 
síthatók a kutatások. 


Az egyik fő kérdése a folyamatosság és megszakítottság problema- 
tikája: ez a kérdés végig jelen van a konferencia tematikájában, és a 
pedagógiatörténeti kutatások sem nélkülözhetik. Volt-e lehetőségük 
a pedagógiában 1945 előtt jelen lévő nézeteknek és művelőiknek sze- 
repet játszani az egyre nagyobb teret nyerő sztálinista, majd marxista 

ideológia világában? Golnhofer Erzsébet könyve! részletes elemzéssel 
mutatja be, hogyan váltak nemkívánatossá a pedagógia plurális meg- 
közelítésű nézetrendszerei, hogyan lehetetlenültek el egzisztenciálisan 
e nézetek művelői. Kutatások, részleges életútelemzések foglalkoznak 
azzal is, hogy feltárják, az 1945 előtt szocializálódott vagy szakmai hír- 
nevet szerzett szakemberek, tudósok hogyan simultak bele a formáló- 
dó új rendszerbe, igyekeztek alkalmazkodni hozzá akár fenntartásaik 
ellenére, vagy éppen nézeteik miatt háttérbe szorították őket, szakmai 
karrierjük megszakadt." Ez utóbbira jó példa Prohászka Lajos peda- 
gógiaprofesszor ügye, akit akadémiai tagságától megfosztottak, 1949 
végén rendelkezési állományba helyeztek, majd nyugdíjaztak a buda- 
pesti bölcsészkaron. Az ELTE Levéltárában fellelhető iratokból jól lát- 
szik az a folyamat, ahogy egyetemi és minisztériumi egyeztetésekkel 
kapkodva igyekeztek utódot találni a helyére. 


Az előzőekhez kapcsolódva további elemzési szempontként merült 
fel a kutatásokban a pedagógia és az ideológia viszonya. E viszony 
értelmezésében Golnhofer Erzsébet a pedagógia külső meghatáro- 
zottságáról beszél: , A kibontakozó monolitikus politika eltüntette a 
szakmai autonómiát, [...] lebecsülte a polgári szaktudományosságot és 
éles cezúrát teremtett a magyar pedagógiában." Vajon összeegyeztet- 
hető-e a tudományos nézőpont a felülről diktált kizárólagos ideológia 
szempontjaival? Hajlamosak vagyunk egyértelmű nem-mel válaszolni 
e kérdésre, de azt láthatjuk, hogy a szakmai szempontok nem teljesen 


! . Golnhofer Erzsébet: Hazai pedagógiai nézetek 1945-1949. Pécs, Iskolakultúra 
Könyvek, 2004. 

Nóbik Attila - Pukánszky Béla: A tudományos nómenklatúra kialakulása a szege- 
di egyetemen Tettamanti Béla és Ágoston György példáján. In: A magyar nevelés- 
tudomány a XX. század második felében. Szerk. Németh András - Biró Zsuzsanna 
Hanna. Budapest, Gondolat, 2009. 73-97.; Golnhofer Erzsébet - Szabolcs Éva: 
Lázár György és a magyar pedológia - mítosz és valóság. Magyar Pedagógia, 113. 
évf. (2013) 3. sz. 133-151.; Sáska Géza: A neveléstudományi elít viszonya a poli- 
tikai marxizmushoz az ötvenes években. In: Neveléstudomány és tudományos elit 
a 20. század második felében. Szerk. Németh András - Bíró Zsuzsanna Hanna — 
Garai Imre, Budapest, Gondolat, 2015. 177-212. 

3 — Golnhofer Erzsébet: Rendszerváltások és egyéni élettörténetek. Educatio, 15. évf. 

(2006) 3. sz. 539—552. 

szorultak háttérbe. Az 1950-es évek első felében a szovjet pedagógiá- 
hoz való igazodás dominanciája sem tudta teljesen elnyomni például 
azokat a szaktudományos, szakmódszertani szempontokat, amelyek a 
Szocialista Nevelés Könyvtára könyvsorozat számos kötetében megje- 
lentek, érthető módon elsősorban a természettudományok oktatásával 
kapcsolatban. Tudományos produktumnak vagy politikai terméknek 
tekintsük-e a pedagógiai köteteket? A vagy helyett az és árnyaltabban 
írhatja le e viszonyt." Sajátos szimbiózisát látjuk a pedagógiának és 
az ideológiának a Pedagógiai Tudományos Intézet munkatervében 
többször megjelent, átírt, formálódó ötéves terveknek, amelyek az 
ideológiai elvárások mellett kifejtik azokat a szakmai szempontokat, 
amelyeknek meg kellett jelenniük az Intézet kutatásaiban, elsősorban 
a mindennapi iskolai munka módszertani segítésére. Pedagógia és 
ideológia együttállása két egymásba fonódó esemény, a Petőfi-kör pe- 
dagógusvitájában és az 1956-os balatonfüredi pedagóguskonferencia 
vitáiban is jól látszik. Ez utóbbin a szovjet pedagógia kérdései merül- 
tek fel; a jelenlévők nagy része a leegyszerűsítő tudományos szemlé- 
let és a dogmatizmus ellen szólalt fel, nem lépve ki a demokratikus 
szocializmusban gondolkodó, vitatkozó neveléstudomány gondolat- 
köréből. Fontos témája volt a konferenciának a múlt pedagógiájának 
megítélése, például annak hiányát hangoztatták, hogy a magyar peda- 
gógiai hagyomány nem tartotta számon Fináczy Ernőt, Prohászka La- 
jost, Imre Sándort." Az 1956-os balatonfüredi pedagóguskonferenciá- 
ról 2006-ban külön számot jelentetett meg az Educatio című folyóirat, 


4 Golnhofer Erzsébet — Szabolcs Éva: A Szocialista Nevelés Könyvtára 1950-1957. 
Politikai termék vagy tudományos produktum? In: Mestermunka. A neveléstudo- 
mány aktuális diskurzusai. Szerk. Garai Imre - Kempf Katalin - Vincze Beatrix. 
Budapest, Eötvös Loránd Tudományegyetem Pedagógiai és Pszichológiai Kar — 
LHarmattan, 2020. 160-173. 

5 — Golnhofer Erzsébet - Szabolcs Éva: Szempontok egy elfelejtett diskurzus értel- 
mezéséhez: a Petőfi Kör pedagógusvitája. In: Égi iskolák, földi műhelyek. Tanul- 
mányok a 65 éves Németh András tiszteletére. Szerk. Baska Gabriella - Hegedűs 
Judit. Eötvös Loránd Tudományegyetem Pedagógiai és Pszichológiai Kar, Buda- 
pest, 2015. 359-370.; Szabolcs Éva: , Pedagógiánk... valóban népünk nevelőihez 
fog szólni" Az 1956-os balatonfüredi pedagógus-konferencia. Educatio, 15. évf. 
(2006) 3. sz. 609-622. 

közölve többek között Donáth Péter, Nagy Péter Tibor, Kéri Katalin, 
Sáska Géza egy-egy részterületre fókuszáló írásait. 

A pedagógiatörténeti kutatások legújabb iránya a politikai vallás 
fogalmához kötötten vizsgálja a pártirányítású diktatórikus rendsze- 
rek természetrajzát. A politikai vallás koncepcióját Németh András 
a nemzetközi tudományelméleti irányzatok hatásait vizsgálva alkal- 
mazta a neveléstudomány-történeti kutatásokban. Az 1950-es évek- 
re vonatkozóan Somogyvári Lajos és Polyák Zsuzsa kutatásait kell 
ezzel kapcsolatban megemlíteni. A politikai vallás ismérvei közvet- 
lenül kapcsolatba hozhatók az iskoláztatás, a pedagógia területével. 
Az 1950-es évek tudományosnak mondott pedagógiája nyelvhasz- 
nálatának, a rítusok, ünnepek vizsgálatának elemei jelennek itt meg 
és vizsgálhatók különböző szövegelemzési módszerekkel a korszak 
szakfolyóirataiban. Kimutatható, hogyan épülnek be az új embertípus 
létrehozásának törekvései a pedagógia gyakorlatába és elméletébe; ho- 
gyan intézményesülnek az új rendszerhez köthető ünnepek az oktatási 
intézményekben, hogyan jelenik meg a különböző szintű pedagógiai 
szakkönyvekben, tankönyvekben a Jó és Rossz harcából kibontakozó 
szebb jövő, az ügy iránti elkötelezettség, és mit kell tennie a pedagó- 
gusnak és a diáknak ennek elérésére." 


E néhány kutatási irány felvillantása jelzi egyrészt, hogy komoly tudo- 
mányos érdeklődés mutatkozik e korszak pedagógiája iránt, másrészt 
felhívja a figyelmet arra, hogy mind tematikájában, mind módszertani 
és forrásfeldolgozási módjaiban sok még a tennivaló a neveléstörté- 
nettel foglalkozó jelenlegi és jövőbeni kutatók számára. 


6 — Somogyvári Lajos — Polyák Zsuzsa - Németh András: Új elméleti keretek a szo- 
cialista neveléstudomány vizsgálatára: a politikai vallás. Magyar Pedagógia (meg- 
jelenés alatt) 

SZABÓ ZOLTÁN ANDRÁS 


A Magyar Pedagógia című folyóirat 
mennyiségi és tartalmi változásai 
az 1961 utáni időszakban 


Megközelítési lehetőségek 


Bevezetés 


Hozzászólásommal rendhagyó módon szeretnék kapcsolódni Pritz 
Pál bevezető prezentációjához, illetve Szabolcs Éva korreferátumához. 
Ez a sajátos vetület a szakmai - ezen belül a pedagógiai - folyóira- 
tok kérdésköre, azaz a bevezető írásban is helyet kapó elemek írott 
neveléstudományi kommunikációban való reprezentációjának vizs- 
gálata. Mindehhez a korszak egyik meghatározó szakterületi folyóira- 
tát, a Magyar Pedagógiát választottam példaként, amely egyben arra 
is lehetőséget ad, hogy felvillantásszerű betekintést adjak , A magyar 
neveléstudomány múltja és jelene - diszciplínafejlődés, tudományos 
kommunikáció (1970-2017)" címet viselő, e témakörhöz kapcsolódó 
NKFIH (OTKA) kutatásba," 

Az elemzés tárgyául választott Magyar Pedagógia nagy múltra te- 
kint vissza, azonban fontos hangsúlyozni, hogy 1892-es megalapítása 
után - több évtizednyi működést követően - 1947-ben megszűnt. 
Egy rövid életű kísérlet (1949-1950) után a folyóirat végül 1961-ben 
indult újra, és a mai napig a neveléstudomány diszciplínájának egyik 
meghatározó fórumát jelenti. 


1 — Témavezető: Németh András. Azonosító: 127937 
2 — A folyóirat elnevezése a jelzett időszakban a Magyar Paedagogia volt. 

A folyóirat története, illetve mennyiségi és tartalmi változásai 
kapcsán három olyan szempontra szeretnék kitérni, ami a korábban 
elhangzott felszólalásokban is hangsúlyos - illetve a jelzett kutatás 
szempontjából releváns - elemként jelent meg. Az első a kontinuitás- 
diszkontinuitás problémaköre, melynek kapcsán prezentációmban el- 
sősorban a mennyiségi aspektusok kerülnek előtérbe. Ebben a részben 
azt szeretném bemutatni, hogy hogyan változott a folyóirat publikálá- 
si hajlandósága, illetve ezzel összefüggésben mekkora teret biztosított 
a periodika a tudományos közlemények számára. A második kérdés- 
kör e mennyiségi (madártávlati) perspektívából a minőség irányába 
mozdul, és azt kívánja áttekinteni, hogy a folyóiratban publikált köz- 
lemények témaválasztásainak, tematikai preferenciáinak feltárásához 
milyen vizsgálati lehetőségek kínálkoznak. A harmadik problémakör 
arra kíván kitérni, hogy a kiválasztott témákat milyen kutatásmód- 
szertani megközelítéssel dolgozták fel a szerzők, azaz hogyan érhetőek 
tetten a bevezető referátumban is jelzett interdiszciplinaritás jegyei a 
tudományos kommunikációban. 

Bár jelen hozzászólásban nem érintem, e három, egymás mellett 
megjelenő aspektuson túl horizontális szempontként jelenhet meg a 
köztörténeti változások hatása a tudományra, illetve ezen belül a ne- 
veléstudomány diszciplínájára. A fentebb bemutatott három kérdés 
megválaszolását célzó, a számítógéppel támogatott tartalomelemzés 
módszerét is segítségül hívó vizsgálat eredményeire jelen írás kereté- 
ben csak utalásszerűen van lehetőségem kitérni. 


Kontinuitás-diszkontinuitás: publikálási intenzitás 


Az első szempontot tehát a kontinuitás-diszkontinuitás kérdésének a 
publikációk mennyisége alapján végzett elemzése jelenti. A Magyar 
Pedagógiában közzétett cikkek számát áttekintve láthatóvá válik, hogy 
az 1961-es újraindítást követően először csökkenésnek indul az írás- 
művek mennyisége, azonban 1965-től kezdődően már növekedés ta- 
pasztalható, amely 1971-ben tetőzött. Ez az esztendő jelenti egyben a 
vizsgált időszak csúcspontját, amikor is 104 önálló (vagy önállóként 

kezelt) írás lelhető fel az adott évfolyamban.?" Az erőteljes csökkenés 
azonban már az 1970-es években megindul, ekkor, illetve az 1980-as 
évekre körülbelül az 1960-as évek intenzitása tér vissza. 














Önálló írásművek száma (db) 











A Magyar Pedagógiában publikált önálló írásművek száma (1961-1990). 
Forrás: saját szerkesztés az SZTE Miscellanea repozitórium adatai alapján 
(URL: http://misc.bibl.u-szeged.hu/ - utolsó letöltés: 2019. október 1.] 


Bár - amint arra korábban utaltam - az 1947 és 1961 közötti időszak 
megszakítottságként értelmezhető, folytonosság mutatkozik abban a 
tekintetben, hogy az újraindulástól kezdve kimaradás nélkül, a rend- 
szerváltásig átlagosan 61 írásmű/évfolyam intenzitással jelent meg a 
periodika. 


Az ,önállóként kezelt írás" kifejezés használata szándékolt, hiszen nem egyértel- 
mű annak eldöntése, hogy egy adott számban vagy évfolyamban mi képez önálló 
írásművet - mindez a különböző adatbázisokban, regiszterekben fellelhető meny- 
nyiségi eltérések egyik forrása. 

Témaválasztás 


A második szempontot az ebben a korszakban keletkező cikkek té- 
maválasztása jelenti. Ennek feltárásához az egyik lehetőség a tarta- 
lomelemzés deduktív útja, azaz az írásművek (vagy azok részeinek) 
elméletből származtatott kategóriákba való rendezése. Ezt a logikai 
irányt követte Németh András és Biró Zsuzsanna Hanna 2016-os ta- 
nulmánya, amely - éppen ennek a folyóiratnak, illetve egy másik ki- 
emelt periodikának, a Pedagógiai Szemlének a példáján - kimutatta, 
hogy a tanulmányok egyes részdiszciplínákhoz (jelen esetben az okta- 
táselmélethez, a neveléselmélethez, a szervezettanhoz és az általános 
pedagógiához) sorolhatósága eltérő arányokat mutat a szocializmus 
időszakának különböző alperiódusaiban.! 

Egy másik deduktív lehetőséget jelent, ha a szintén elmélet adta 
kategóriákhoz bizonyos kifejezéseket társítunk, és ezek automatizált 
detekciójával próbáljuk az adott dimenziók jelenlétét azonosítani. 
Az ebbe a típusba tartozó szöveganalitikai vizsgálatunk részeredmé- 
nyeit a 2019. évi Országos Neveléstudományi Konferencián tettük 
közzé." 

A másik logikai irányt az induktív (az adatok irányából építkező) 
megközelítés jelenti, amelyre már a rendszerváltást követő években, 
1992-ben is találunk példát a neveléstörténeti szakirodalomban. Mé- 
száros István a Magyar Pedagógia születésének 100 éves évforduló- 
ja kapcsán elemezte annak történetét, beleértve az 1961 és az 1992 


4 — Németh András - Bíró Zsuzsanna Hanna: A magyar neveléstudomány diszciplí- 
na jellemzőinek és kognitív tartalmainak változásai a 20. század második felében. 
In: Neveléstudomány és pedagógiai kommunikáció a szocializmus időszakában. 
Szerk. Németh András - Garai Imre - Szabó Zoltán András. Budapest, Gondolat, 
2016. 7-118. 

5 — Galántai László - Szabó Zoltán András: A Magyar Pedagógia szöveganalíitikai 
vizsgálata (1968-2018). In: Neveléstudomány - Horizontok és dialógusok. Abszt- 
raktkötet: XIX. Országos Neveléstudományi Konferencia. Szerk. Varga Aranka — 
Andi Helga - Molnár-Kovács Zsófia. MTA Pedagógiai Tudományos Bizottság 
- Pécsi Tudományegyetem Bölcsészettudományi Kar Neveléstudományi Intézet, 
Pécs, 2019. 53—53. 

közötti írások főbb tematikai csomópontjainak meghatározását is. 
Ehhez a tartalomelemzési irányhoz kapcsolódóan szintén zajlanak 
kutatásaink, amelyekből csak a rendhagyó témák megjelenésére sze- 
retnék röviden kitérni. A korpusz vizsgálata során ugyanis látható- 
vá vált, hogy bizonyos szenzitív témák a szakmai diskurzus szintjén 
nem feltétlenül tabusodtak, azaz jelenlétük a szocializmus idősza- 
kában is kimutatható a folyóiratban. Ilyen példaként jelenik meg az 
egyes felekezetek és képviselőik említése, vagy a keresztény vallás 
témaköréhez szintén erősen kötődő, többszázas nagyságrendű - né- 
hol pozitív attitűdű - hivatkozást magáénak tudó Comenius is. De 
hasonló módon - és nem csupán az ideológiai vagy szakmai ellen- 
tétek szemléltetése céljából - jelenik meg a lapban Herbart pedagó- 
giája vagy az egyetemi autonómia kérdésköre is. 


Módszertani sokszínűség - az önreflexivitás perspektívájából 


A harmadik szempont - azaz a módszertani sokszínűség - elemzése 
során azt vizsgáltuk meg, hogy maguk a szerzők hogyan reflektálnak 
az adott korszakban művelt kutatások (vagy akár saját kutatásaik) tu- 
dományközi jellegére. A jelenségkörhöz kapcsolódó kifejezésegyüttes 
azonosítása alapján megállapítható, hogy a tudományköziség igénye 
a diskurzus meghatározó részét képezi a szocializmus időszakában. 

Az inter- és multidiszciplinaritás, a tudományterületeken átívelő 
jelleg markerei sajátos mintázatot rajzolnak fel a korpuszban. Kutatási 
részeredményeink alapján az 1960-as években intenzív növekedés ta- 
pasztalható ebben a tekintetben, amely ezt követően a késő hetvenes, 
illetve a nyolcvanas években stabilizálódik. Érdemes hozzátenni, hogy 
nem csupán a szerzők reflexióiban érhető tetten az interdiszciplinari- 
tás, hiszen az új megközelítésmódok - mint például a szociometria 
módszere - már a korszak kezdetétől erőteljesen teret nyernek a vizs- 
gált neveléstudományi diskurzusban. 


§ — Mészáros István: Magyar Paedagogia - Magyar Pedagógia 1892-1992. Magyar 
Pedagógia, 92. évf. (1992) I. sz. 5-24. 

Összegzés 


Összegzésképpen elmondható, hogy a mennyiségi tendenciák okaira 
nehéz egyértelmű választ adni. A történeti fordulatok mellett szer- 
kesztőségi döntések, egyéb publikációs lehetőségek megjelenése egy- 
aránt szerepet játszhatott. Emellett fontos kiemelni, hogy a Magyar 
Pedagógiát - a korszak lehetőségeihez, illetve az ideológiai kötöttsé- 
gekhez képest - több tekintetben magas fokú önreflexió jellemezte. 
Bár a folyóirat maga adott számot arról, hogy tematika, illetve mód- 
szertani megközelítés szempontjából milyen elképzelései vannak, ezek 
nem mindig irányváltásokként értelmezhetők, sokkal inkább egyfajta 
kumulatív jelleg érvényesült — azaz az új témák megjelenése nem fel- 
tétlenül váltotta le a korábbiakat. 


FELKÉRT HOZZÁSZÓLÓ 





TAKÁCS RÓBERT 


A tudomány- és oktatáspolitika tendenciái 
1945 és 1990 között 


Pritz Pál tanulmányához három ponton szeretnék kapcsolódni az alábbi 
írásban. Egyrészt szeretném továbbgondolni a magyar tudomány de- 
sztalinizációjának és a tudományos élet nemzetközi kapcsolatainak 
problematikáját. Másrészt - bár a korreferátumokban esett szó az ok- 
tatáspolitikáról - az oktatási reformok három különböző évtizedben 
történő nekirugaszkodásából levonható általánosabb tanulságokra ér- 
demes kitérni. Végül - némiképp a társadalomtörténeti szekcióhoz is 
kapcsolódva - az oktatás és esélyegyenlőség kérdéseit tárgyalom. Min- 
denekelőtt azonban szögezzük le, van jelentősége annak, hogy a temati- 
kában az oktatás és tudomány kérdései - amelyek az összefoglaló mun- 
káknak sokszor utolsó fejezetébe szorulnak, néhány oldalon, terjedelmi 
kényszerek nyomása alatt neveket és intézményeket zsúfolnak össze - 
önálló szekcióban szerepeltek. Talán abban is segít, hogy az oktatás, a 
tudomány kitörjön abból a , kötőjeles történelem" skatulyából, amely- 
nek átka alatt sokszor saját szakfolyóiratainak határai között ragad." 


1. Önkritikusan - mint a 20. századi magyar történelemmel széleskörűen foglalko- 
zó tudományos folyóirat — a Múltunk háza táján körülnézve azt találjuk, hogy az 
utóbbi tíz évfolyamban - 2011-től - mindössze 15 tanulmány foglalkozott a szek- 
ció tárgykörébe tartozó kérdésekkel. Ezen belül is a tudományos, mindenekelőtt 
bölcsészettudományokat vizsgáló témák vannak túlsúlyban - a két természettu- 
dományos tárgyú írás pedig ideológiai jelentőségénél fogva (fajbiológia, illetve 
liszenkóizmus) érdekes a kutató számára. A négy oktatástörténeti írás a numerus 
clausus által kikényszerített külföldi tanulmányokkal, a pártelit gyermekeinek 
óvodai ellátásával, az 1950-es évekbeli egyetemi fegyelmi ügyekkel és a munkára 
nevelés megvalósításával foglalkozott. 


A TUDOMÁNY ÉS OKTATÁSPOLITIKA TENDENCIÁI 1945 ÉS 1990 közÖTT a 283 


Elsőként az 1953 után a szovjet ösztönzésre elinduló - a szovjet inspi- 
ráció még a Hruscsov-kor sajátossága marad - , de a szovjet blokk egyes 
országaiban eltérő mértékben kibontakozó - ez viszont már a hruscsovi 
időszak másik megkülönböztető jegye - folyamatok jelentőségét sze- 
retném hangsúlyozni. Az ekkor induló nemzetközi enyhülés? a Varsói 
Szerződés tagállamai külpolitikai stratégiájának átalakításával járt: an- 
nak részévé vált a Kelet-Nyugat érintkezések, és óhatatlanul az ezzel 
járó verseny felvállalása. A korábban domináns katonai versengéssel 
szemben az ideológiai és gazdasági szembenállás jelentősége nőtt meg. 
Mindez tehát alapvetően meghatározta a nyilvánosság szféráját, és a tu- 
dományos és kulturális terület desztalinizációját? ösztönözte. 

A tudományos világban mind a sztalinizáció - és logikusan -, 
mind a desztalinizáció legnagyobb hatással az ideológiailag terhelt tu- 
dományágak működésére volt. Avagy míg a , szocialista statisztika" — 
akár a szó Esterházy Péter-féle értelmezésében! - nemcsak könnyen 
elgondolható, hanem lényegében működött is," külön , szocialista sta- 
tika" nem létezett, még ha voltak is ideológiailag kényesebb természet- 
tudományos területek, mint például a genetika." Vagyis az elzárkózás 
és kiátkozás időszaka után a társadalomtudományok területén is a - 
nyíltabb - vita és párbeszéd ideje következett. Vegyük a történettudo- 
mányok példáját. Az 1955-ös X. kongresszuson Rómában még szen- 


2 — Lásd erről a külpolitikai blokk bevezető tanulmányát, illetve: Békés Csaba: Eny- 
hülés és emancipáció. Magyarország, a szovjet blokk és a nemzetközi politika 1944- 
1991. Budapest, Osiris, 2019. 

3 A desztalinizáció fogalmáról lásd The Dilemmas of De-Stalinization: Negotiating 
Cultural and Social Change in the Khrushchev Era. Eds. Jones, Polly. London - 
New York, Routledge, 2006 

4 — Esterházy Péter: A szavak csodálatos életéből. http://keszei.chem.elte.hu/fizkem2/ 
EP ASzavakCsodalatosEletebol.pdf — utolsó letöltés: 2021. október 21. 

5 — A Helsinki Záróokmány aláírását követő diplomáciai vitákban például a második, 
illetve a harmadik kosár vonatkozásában gyakran előkerültek a szocialista orszá- 
gok gazdasági adatszolgáltatásának hiányosságai, Magyarország és Lengyelország 
rendre a jó példák között szerepelt. Lásd például: A Külügyminisztérium feljegy- 
zése az USA elnökének 13. féléves jelentése a helsinki záróokmány végrehajtásá- 
ról. (1982. december 22.) MNL OL XIX-J-1-j-1982-143 d. 

6 — Müller Miklós: A liszenkóizmus utolsó évei és feltámasztása napjainkban. Múl- 
tunk, 62. évf. (2017) 3. sz. 52-70. 

zációszámba ment a magyar - és más szocialista országokból érkező - 
tudósok részvétele. A négyfős delegáció élén Andics Erzsébet, az MDP 
Központi Vezetőségének kulturális osztályvezetője állt. Az 1960. évi 
stockholmi történészkongresszusra már 16-an utaztak Molnár Erik ve- 
zetésével, aki 1956 után nem viselt párt- vagy állami tisztséget, igaz, az 
Országgyűlésnek tagja volt. 1965-ben viszont már közel ötven magyar 
történész látogatott el a közeli Bécsbe, ahol 24 ország mintegy 4200 
történésze gyűlt össze." 1970-ben pedig első ízben tartották a történész 
világkongresszust egy szocialista országban, a Szovjetunióban. 

A nyitás, a nyugati irodalom megismerése természetesen nem 
jelentette az ideológiai korlátok eltűnését, a cenzúra és öncenzúra a 
későbbi évtizedek - tudományos - nyilvánosságának szerves része 
maradt. Bár ebben jelentős mérföldkő volt 1969-ben az MSZMP tu- 
dománypolitikai irányelveinek elfogadása, amely külön értelmezte a 
kutatás és a publikálás szabadságát. 

A kongresszusok példája arra is figyelmeztet, óvakodjunk az egy- 
tényezős magyarázatoktól, és ne feledkezzünk meg a párhuzamosan 
zajló folyamatokról - mint például a globalizáció kibontakozása az 
1960-as évektől fogva. Ez ugyanis önmagában - a nyugati világban 
is - a nemzetközi érintkezések megsokszorozódását hozta: újabb és 
újabb nemzetközi fesztiválok, konferenciák, kongresszusok teremtek. 
A természettudományok fejlődése pedig elérte azt a szintet, amikor 
nemhogy nemzeti keretek között nem működhettek már hatékonyan, 
de már a szocialista keretek is szűknek bizonyultak. Ez a tényező is 
szerepet játszott abban, hogy a létrejövő új és sűrűbbé váló korábbi 
nemzetközi hálózatokhoz a kelet-európai kutatásoknak is kapcsolód- 
niuk kellett, ha a , szocialista galaxis" versenyképes akart maradni." 
Így viszont az intenzívebbé váló tudományos, oktatási és kulturális 
szervezetrendszerben a szocialista blokk országai is tevékeny szerepet 
vállaltak, önálló fellépésüket - így nemzetközi , emancipációjukat"? — 


Magyar tudósok is részt vesznek a római nemzetközi történészkongresszuson. 

Szabad Nép, 1955. augusztus 26.; Ránki György: Nemzetközi történészkongresz- 

szus Bécsben. Népszabadság, 1965. augusztus 19. 

§ — Kalmár Melinda: Történelmi galaxisok vonzásában. Magyarország és a szovjet- 
rendszer (1945-1990). Budapest, Osiris, 2014. 182-203. 

9 — Az emancipáció fogalmáról lásd Békés Csaba: Enyhülés és emancipáció, i. m. 16-17. 

a Szovjetunió is igényelte és támogatta. Utóbbi nemzetközi súlyának 
öszönhetően pedig a nemzetközi szervezetekben, testületekben - 
amelyekben a hidegháborús szembenállás leképződött - Kelet-Európa 
előnyt élvezett, ezek az államok tényleges súlyuknál nagyobb szerep- 
hez jutottak ezek működésében, beleértve vezetésüket. 

Ugyanakkor arról se feledkezzünk meg, hogy az 1950-es évek 
végén, az 1960-as évek elején a kelet-európai kutatóknak volt hova, 
volt kihez kapcsolódniuk. Ez a több szekció által is érintett megsza- 
ítottság és kontinuitás kérdéséhez is elvezet minket. A térségben a 
egélesebb elzárkózás alig fél évtizedig tartott, így a korábban létező 
ismeretségek, kötelékek újjáéledhettek, segíthették továbbiak kialaki- 
tását. Ebben - akárcsak a művészeti kapcsolatoknál - az emigrációban 
élőknek kezdetben fontos szerep jutott. Ám az 1940-es évek máso- 
dik fele is a kapcsolatok újrafelvételének az időszaka volt a második 
világháború után, ami arra figyelmeztet, hogy a megszakítottság és 
folyamatosság kérdését szélesebb időhorizonton szemléljük, ez nem 
kizárólag a , szovjet típusú rendszerek" problémája. 

A kelet-nyugati tudományos kapcsolatok sajátos területe volt a 
nemzetközi ösztöndíjak kérdése. Ezekben a szintén hidegháborús ke- 
retrendszerben újraéledő utazásokban - melyek a történészi érdeklő- 
dést is felkeltették" - a szovjet blokk államai is érdekeltek voltak, de 
a kutatói igény, a tudomány logikája is hajtotta őket. Keletről nézve a 
hangsúly a modernizációt szolgáló, K--F szektort segítő tudástranszfe- 
ren volt, míg Nyugatról ezek finanszírozását az ideológiailag érzékeny 
területeken való kapcsolatépítés, befolyásolás - a kor nyelvezetével: fel- 
lazítás - igazolta. Jól mutatják ezt az 1960-as évek első felétől működő 
amerikai Ford-ösztöndíjak természettudományi (ezen belül alkalmazott 
vs. alapkutatások) és társadalomtudományi helyei körüli alkudozások. 
Tegyük hozzá, az 1960-as években már a technológiatranszferek jóval 
közvetlenebb módszere is létezett a kutatóutak vagy a COCOM-listát 
megkerülő , cseles" egyéni importon, illetve az ipari kémkedés világán 


túl: a licenszvásárlás. A kutatók meghívásában, például kiemelkedő 





10 Somlai Katalin: Ösztöndíjjal Nyugatra a hatvanas években: Az Országos Ösztön- 
díj Tanács felállítása. In: Kádárizmus: mélyfúrások. (Évkönyv XVI.) Szerk. Tisch- 
ler János. Budapest, 1956-os Intézet, 2019. 273-314. 

matematikusok, orvosprofesszorok vendégprofesszori szemeszterei- 
ben - az agyelszívást jelentősen akadályozó utazási, munkavállalási 
korlátok közepette is felderengenek a hagyományos centrum-periféria 
viszonyok is. Az 1970-es évek világgazdasági viszonyai között - mikor a 
kutatói érintkezések a blokk egészében érezhetően nőttek"! — az ösztön- 
díjas cserére szánt nyugati források csökkenni kezdtek, már olyan ko- 
moly ideológiai veszélyt jelentő forrásbevonás is zöld utat kapott, mint 
a Soros Alapítvány magyarországi működése. Az együttműködésben 
a Magyar Tudományos Akadémiára hárult a kapuőr szerepe. Ám ez a 
kapcsolatfelvétel a blokk több országában megtörtént. 

Még egy megjegyzés a tudományos kutatóhálózattal kapcsolatban. 
A nemzetközi kapcsolatok kialakításánál némi fejtörést okozott - fő- 
leg a nyugati félnél -, hogy milyen intézményt tegyenek meg az MTA 
partnerévé, A szovjetizált akadémiák ugyanis nem csupán - sokszor 
külön természettudományos és társadalomtudományos - tudós társa- 
ságok voltak, hanem kiterjedt kutatóhálózat kapcsolódott hozzájuk, 
Másrészt nem csupán egyetemi és akadémiai tudományos műhelyek 
léteztek. A pártnak, pontosabban az MSZMP Központi Bizottságának 
is volt két tudományos intézete (és egy főiskolája), ahol az 1956 utáni 
évtizedekben a pártszerűség-szakszerűség tengelyen szintén jelentős 
elmozdulás történt." Ám például a Központi Statisztikai Hivatal — il- 
letve annak könyvtára - is jelentős szerepet játszott a nyugati szocio- 
lógiai irodalom megismertetésében. " 


1 Mikkonen, Simo: In the shadow of technology: The anatomy of East-West 
scholarly exchanges in the late Soviet period. History of the Human Sciences, 
vol. 29 (2016) no. 4-5. 165-166. 

12 Pál Zoltán: Politikai döntéselőkészítés és valóságismeret a Kádár-korban. 
Az MSZMP KB Társadalomtudományi Intézete (1966-1989). Doktori disszer- 
táció, Budapest, ELTE BTK, 2018. https://edít.elte.hu/xmlui/static/pdfjs/web/ 
viewer.htmi?file-https://edit.elte.hu/xmlui/bitstream/handle/10831/43459/disz- 
sz pal vó2Ozoltan tortenelemtud.pdf?seguence-1gzampsisAllowed-y - utolsó 
letöltés: 2021. október 10.; Kádár B. Zsuzsanna: Állam - párt - történetírás. A Ma- 
gyar Munkásmozgalmi Intézet - az MSZMP Párttörténeti Intézete (1948-1989). 
Budapest, Gondolat, 2021 

13 Takács, Erzsébet: "In the Mantle of Professionalization: The Openness and 
Confinement of Family Sociology in Hungary during the 1970s and 19805. Múl- 
tunk, (Special Issue) 2019. 155-191. 

Másodszor az oktatásról, illetve annak reformjairól. Pritz Pál foglal- 
kozott az iskolák államosításával is: húzzuk alá, ez alapvetően nem 
kommunista-antikommunista törésvonal, vagy szovjetizáció: ahogy 
a leghíresebb példa, a francia szekularizáció mutatja, a konfliktus a 
hagyományos bal-jobb törésvonal mentén leírható. A nyolcosztályos 
egységes általános iskola megteremtését - amelynek elképzelése már a 
második világháború idején felmerült - viszont összpárti konszenzus 
Övezte. A társadalmi esélyek kiegyenlítésének és a társadalom tudás- 
szintje növelésének jegyében már 1945-ben bevezették. Az eltökélt- 
séget jelezte: úgy is, hogy adott pillanatban ennek nem voltak meg a 
tárgyi, anyagi és személyi feltételei. 

A közoktatás legalsó lépcsőfoka, az óvoda a Kádár-korszakban 
vált szinte általánossá. Az 1950-es években elsődleges funkciója az 
erőltetett iparosítással összefüggésben a nők munkába állásának se- 
gítése volt, ám az érintett korcsoportba tartozóknak 2596-a sem ke- 
rülhetett óvodába, a munkásnők gyermekei előnyben részesültek. Az 
1970-es években már 7096, az 1980-as években 9096 fölé emelkedett az 
óvodába járók aránya, ám a kimaradók már a hetvenes években is leg- 
nagyobb arányban a leghátrányosabb helyzetű, legalacsonyabb jöve- 
delmű csoportba tartoztak: gyermekeiknek mindössze 3096-a kapott 
óvodai képzést 1978-ban." Ez utóbbi kifejezés a korszak pedagógiai 
fejlődésére is utal, a fenti változás pedig a társadalmi folyamatokat, 
egyenlőtlenségi viszonyokat is jól jellemzi. 

Az 1956 utáni három oktatáspolitikai nekigyürkőzés is jól szemlél- 
teti a bő három évtized egyik fő tendenciáját: a szakmaiság térnyerését 
és az ideológiai meghatározottság fokozatos visszaszorulását. 1961-ben, 
szovjet ösztönzésre fogadták el az oktatási törvényt, amely egyértelműen 
ideológiavezérelt reformként indult." A szocialista ember megteremté- 
sét, a munkára nevelést (lásd a gimnáziumok 5--1 tanulási rendjét) tűz- 
te ki célul, és a hruscsovi hektikussághoz méltó extenzív célokat - így a 


14 Aczél Zsófia: ...ez közös gond volt, minden dolgozó anya közös gondja... Üzemi 
óvodák 1945 és 1975 között. Iskolakultúra, 22. évf. (2012) 5. sz. 37-55. 

15 . Kardos József: Oktatási törvény 1961-ben. In: Történelem - tanítás - módszertan. 
Tanulmányok a 75 éves Szabolcs Ottó tiszteletére. Szerk. Nagy Péter Tibor - Var- 
gyai Gyula. Budapest, Országos Pedagógiai Könyvtár és Múzeum, 2002. 137-147. 

középfokú oktatás általánossá tételét - vizionált. Ám ezt - és a későbbi 
szovjet ihletésű kampányokat, érintsék azok a mezőgazdaság szerveze- 
ti struktúráját vagy a fejlett szocializmus ideológiai konstrukciójának 
gyakorlatba ültetését - már nem nevezném szovjetizációnak. Ráadásul 
e szovjet elképzelések már korántsem teljes mértékben és egységesen 
valósultak meg, ha megvalósultak egyáltalán. Tegyük hozzá még azt is 
az átideologizáltság kapcsán, hogy éppen e politikailag motivált tör- 
vény vitáján jelentette ki Kádár János az országgyűlésben, hogy abban 
a vitában, hogy a gyerekek nyusziról vagy mókusról nevezhessék el az 
őrseiket, a párt a , gyerekek mellett" állt." 

Az oktatási törvényt gyakorlati kudarcai," a teljesíthetetlen cél- 
horizont hamar zárójelbe is tették, ha kudarcát nyíltan nem is lehetett 
beismerni. Az űrt az 1972-es oktatáspolitikai határozat volt hivatott 
betölteni, amelynek formálódásánál különböző jellegű szakmai el- 
képzelések oldódtak fel és oltódtak ki a reformellenessé váló politikai 
közegben." Ám az ennek nyomán kidolgozott új tantervek megnyi- 
tották az utat új tankönyvek előtt - enélkül nem születhetett volna 
meg a legtöbb vitát kiváltó Szegedy-Maszák Mihály-féle gimnáziumi 
irodalomkönyv -, míg a kötelező törzsanyag és választható-kiegé- 
szítő anyag elkülönítése az iskolák és tanárok mozgásterét bővítette, 
Az 1980-as évek pedagógiai vitáit már a reformdiskurzus határozta 
meg, amelyben olyan erős intézményi szereplők hallathatták a hang- 
jukat - immár erős ideológiai korlátok nélkül -, mint az Országos Pe- 
dagógiai Intézet (Szabolcsi Miklós), valamint az Oktatáskutató Intézet 
(Gazsó Ferenc). Az ő törekvéseik már a decentralizáció, az iskolai ön- 
állóság elve felé léptek el. Tegyük hozzá, az oktatási reform még nem 
reformpedagógia, de utóbbi kísérletezéseire az 1970-es és 1980-as 


16 Kádár János beszéde az Országgyűlés 1961. október 12-i ülésén. In: Az 1958. évi 
november hó 26-ára összehívott Országgyűlési Naplója (1958-1962.) Budapest, 
1973. 1490. 

17 Somogyvári Lajos: Munkára nevelés a középiskolában (1958-1961). Az 54-1-es 
képzés beindítása a Tabi Állami Általános Gimnáziumban. Múltunk, 60. évf. 
(2015) 2. sz. 199-221. 

18 Halász Gábor: Az oktatáspolitika alakításának állami-politikai mechanizmusai a 
hetvenes és a nyolcvanas évek elején. http://halaszg.elte.hu/download/Oktataspo- 
líitika 60-70-es evek.htm — utolsó letöltés: 2021. október 22. 


A TUDOMÁNY ÉS OKTATÁSPOLITIKA TENDENCIÁI 1945 ÉS 1990 KözÖTT s 289 


években már mód nyílt, vagyis az oktatás átalakulása - akárcsak a gaz- 
daságé - a rendszerváltás előtti években gyökerezett. 


Végül az egyenlőtlenségek és diszkrimináció kérdéséről. A vizsgált 
korszak kezdetén került sor két diszkriminatív korlátozás felszámolá- 
sára, Egyrészt a zsidótörvények hatályon kívül helyezése a felsőokta- 
tásra vonatkozó akadályokat is eltörölte, másrészt 1946-ban nyitották 
meg teljeskörűen az egyetemeket és főiskolákat a nők előtt. A nők ará- 
nya az ezt követő évtizedekben jelentősen nőtt, ami inkább tekinthető 
globális trendnek, mint , szocialista vívmánynak" Ám ahol többségbe 
kerültek - például a pedagógiai szakokon -, az egyben az adott pálya 
társadalmi presztízsének csökkenését is tükrözte. A képzési területek 
közötti eltolódások, valamint a nők hallgatók és oktatók közötti ará- 
nyának különbségei a hagyományos nemi hierarchia továbbélését és 
az üvegplafon működését igazolják. 

A felsőoktatás demokratizálását a háború után koalícióra lépő 
pártok mindegyike vallotta, legfőbb eszköze a népi kollégiumi moz- 
galom volt. Ennek radikalizmusa a Rákosi-korban már túl kevésnek, 
autonómiája túl soknak bizonyult, ez vezetett a NÉKOSZ 1949-es fel- 
számolásához. Szintén tipikus, hogy a mozgalom bizonyos kultusza a 
Kádár-korban újjáéledhetett (maga a mozgalom nem). A helyette be- 
vezetett származás szerinti kategorizálás, amely a szülők 1938-as tár- 
sadalmi-foglalkozási helyzetét vette alapul, egyszerre alkalmazott egy 
adminisztratív előírásokkal fenntartott voluntarista pozitív diszkrimi- 
nációt, amely a munkás- és parasztszármazásúként azonosított hallga- 
tók arányát 60-6696 körül határozta meg, és egy merev negatív diszkri- 
minációt. Utóbbi szélesen, erősen kirekesztő módon határozta meg 
az osztályidegen (X-es) kategóriát. Mindezt a népet a műveltség sán- 
caiba beemelni szándékozó , kulturális forradalom" másik arcaként. 
Az 1950-es évek racionális korrekcióját követően az 1962/1963-as 
tanévben - a mezőgazdaság kollektivizálása után - értek meg a poli- 
tikai feltételek a negatív diszkrimináció eltörlésére, ? persze ettől még 
egyéni esetekben bőven volt rá példa. A pozitív megkülönböztetést 


19 Takács Róbert: A származási megkülönböztetés megszüntetése 1962-1963. Buda- 
pest, Napvilág, 2008. 

- mind társadalmi helyzet alapján, mind politikai érdemekért — meg- 
őrizték, de az FD-sek (fizikai dolgozók) csoportját jóval szélesebben 
határozták meg a korábbi M-P kategóriáknál. Az addigitól jelentősen 
elmaradó 4096-os célt pedig csak a határozat titkos részeként foglalták 
bele. Amikor az 1970-es évek elején ez az arány 3896 alá esett visz- 
sza, még megszólaltak a vészhangok, és a korábbi társadalmi alapú 
támogatás (lásd Studium Generale, szakszervezetek) intézményes és 
szervezettebb formát öltöttek. Egy évtizeddel később, amikor a fizikai 
dolgozók gyermekeinek aránya újra 4096 alá esett, már nem váltott ki 
hasonlóan viharos reakciókat. 

Emeljünk ki még két állítást. Egyrészt 1945 és 1990 között a fel- 
sőoktatás - bár nőttek a keretszámok - nem vált tömegessé. 1960/1961- 
ben 29 000, 1988/1989-ben 72 000 nappali tagozatos hallgató volt. 
A legjelentősebb expanzió az 1960-as évek első felében játszódott 
le, 1973 és 1987 között lényegében stagnált." Másrészt a származási 
kategorizálás - szövetségi politika? keretébe illeszkedő - eltörlése is 
hozzájárult ahhoz, hogy a korábban státusvesztést elszenvedő csalá- 
dok, részben a kulturális tőkéjüket hasznosítva, visszaszerezzék ko- 
rábbi pozícióikat. 


20 [Lásda KSH adatait: 1960/61: 29 000; 1965/66: 52 000; 1970/71: 54 000; 1975/76: 
64 000; 1980/81: 64 000; 1985/86: 64 000. Az esti és levelező hallgatók ezt a létszá- 
mot nagyjából másfélszeresére növelték. https://www.ksh.hu/docs/hun/xstadat/ 
xstadat hosszu/h wdsi00la.html - utolsó letöltés: 2021. október 21. 

2 Lásd Tabajdi Gábor: Kiegyezés Kádárral. , Szövetségi politika", 1956-1963. Buda- 
pest, Jaffa, 2013 

Kádár János - kora, rendszere, ideológiája 


Bevezető megjegyzések 


Két végletet igyekszem elkerülni. Az első, hogy nagyobb igényű his- 
toriográfiai áttekintést adjak a témáról, egyrészt, mert nagyjából tisz- 
tában vagyunk a szakma művelőinek alapállásával, másrészt, mert így 
kevés hely és idő maradna a saját álláspontom ismertetésére. Ennek 
kapcsán szeretném, ha mondandóm nem puszta ismétlése, rövid ösz- 
szefoglalása lenne annak, amit eddig a témáról leírtam. Ez lenne a má- 
sik, nem kívánatos véglet. 

Tanulmányom értelmezését, a lehetséges és óhajtott vitát elősegí- 
tendő célszerűnek látom, ha röviden jelzem a jelenkortörténet-írás mi- 
voltával és feladataival kapcsolatos felfogásomnak azon sarokpontjait, 
amelyek a címben jelzett témával kapcsolatban általában felmerülnek. 

- Véleményem szerint nem a történettudomány hivatott a rend- 
szerviták eldöntésére. 

- Szerintem a történettudomány nem kritikai tudomány, nem 
ideológiai, normatív alapon alkotja meg ítéleteit. Ez nem je- 
lenti azt, hogy a történészt nem befolyásolja világnézete, vala- 
mely ideológia rá gyakorolt hatása, hogy ne lehetne politikai- 
lag elkötelezett. A tudományos munkában ennek tudatában 
kell eljárnia, alkalmaznia az önkontrollt, illetve a tudomány 
teljes eszköztárát, szakmai protokolljait. A történettudomány- 
nak ugyanakkor kötelessége, hogy értékelje egy rendszer, egy 
kor, egy ország, egy társadalom, egy nemzet, egy politikus, egy 
kollektív alany vagy egy személy teljesítményét. Az értékelés 
két összekapcsolódó dimenzióban kell, hogy megtörténjen. 
A történészi elemzés egyfelől a cselekvő maga elé tűzött cél- 

jaira, ideológiájára összpontosul, tehát arra, hogy mennyiben 
sikerült saját céljait elérnie, saját elvei szerint cselekednie. Más- 
felől és leginkább a történész annak fényében minősít, hogy a 
cselekvő alany, lett légyen az társadalom, a rendszer, a nemzet, 
a politikus, az , egyszerű ember" mennyiben tudott válaszolni 
a kor és a helyzet(ek) kihívásaira. A feladat végrehajtása azért 
sem könnyű, mert sokszor a kihívások meghatározása sem ma- 
gától értetődő. 

- Ebbőlis következőleg a magam részéről - mint elkötelezett bal- 
oldali értelmiségi - tagadom, hogy lenne bal- vagy jobboldali 
történettudomány, bármennyire bevett is ez az ellentétpár a mai 
szóhasználatban. 

- A mai magyar jelenkortörténet-írásban nagyjából a következő 
tendenciák rajzolódnak ki: tovább él a pozitivista politikatörté- 
net-írás, mellette felerősödött a diszkurzív megközelítés, amely 
a történeti szövegek dekonstrukciója révén igyekszik a kor mé- 
lyebb megértésére. Igen erős a mikrotörténeti-antropológiai 
irányultságú társadalomtörténet. 

- Melyek azok a főbb elméleti eszközök, paradigmák, amelyeket 
a mai magyar jelenkortörténet-írás használ? Csak említéssze- 
rűen, ezek: a totalitárius, a modernizációs, az emlékezet- 
megélésközpontú, a mozgástér és kényszerpálya ellentétpár- 
jára építő, a mainstream, amely a szocializmus történetét a 
világfejlődés, illetőleg a rendszerváltás felől nézi. Viszonylag 
új, de nem annyira történészek, mint fiatal közgazdászok és 
szociológusok által használt megközelítés a világrendszer-el- 
mélet. Új törekvés a regionális és országokon átívelő összeha- 
sonlító és kapcsolattörténeti kutatás. Végül, de nem utolsó- 
sorban megerősödött a nemzetközpontú, a nemzetet legfőbb 
történelmi kritériumnak tekintő irányzat. Ez a felsorolás nem 
teljes, de a téma, tudniillik, hogy az elmúlt három évtizedben 
mi és mennyiben változott a magyar jelenkortörténet-írásban, 
megérne egy misét. Mit hozott a növekvő távolság, a kollektív 
emlékezet csökkenő ereje, a levéltári anyagok ismerete? Az új 
rendszer(ek) emlékezetpolitikája mennyiben segítette a törté- 
nettudományt a közelmúlt feltárásában? 

- Saját felfogásomról itt csak annyit: az a jó politikatörténet, 
amely egyúttal társadalomtörténet is. Ezért is választottam tör- 
ténészi munkásságom egyik fő témájául Kádár Jánost. Nem a 
személyisége vonzott, hanem a személye, mert sorsában sok 
minden koncentrálódik a magyar társadalom huszadik századi 
történelméből, 


Korszak - rendszer - modell 


Azzal kapcsolatban nincs vita, hogy külön korszak-e az 1956 és 1989 
közötti időszak, és azon sincs, hogy indokolt-e azt Kádár nevével 
fémjelezni. Nem ugyanez a helyzet a periodizációval. Ezzel kapcso- 
latban két ponton vannak eltérő elképzelések, mégpedig a terror- 
stabilizáció-konszolidáció, vagy a kemény diktatúra-puha diktatú- 
ra-autoriter hatalom hármasságainak időbeli elkülönítésével. A két 
hármasság nem szinonimája egymásnak, bár az utóbbi kettő alatt 
sokan értik ugyanazt. Eddigi kutatásaim valamennyit árnyalnak a 
képen, mert több olyan mozzanat is van, amely némileg módosítja 
az elsőről, tehát a terror és a megtorlás időszakáról alkotott ítéletet. 
Ezek a mozzanatok nem a változó politikai stílushoz kötődnek, ha- 
nem az állam(párt) és az állampolgár közötti, illetve a társadalmi ak- 
torok közötti viszony kiegyensúlyozottabbá tételével kapcsolatosak. 
Közülük most kettőt emelnék ki: az államigazgatási eljárásról szó- 
ló, 1957-ben elfogadott törvényt, illetve az 1960-ban hatályba lépett 
Polgári Törvénykönyvet. 

Jelentős véleménykülönbségek vannak a mezőgazdaság nagyüze- 
mi átszervezésének megítélésében, különös tekintettel az erőszak sze- 
repére. Ezek a viták nem módosítanak jelentősen a korszak tagolásán. 
Énis úgy ítélem meg, hogy az erőszak, a megfélemlítés 1960-ig komoly 
szerepet kapott a párt és a kormányzat politikájában. Ez azonban nem 
mossa el a különbséget a Sztálin és Rákosi nevéhez kötődő kollekti- 
vizálás és a mezőgazdaság 1959-1961 közötti szocialista átszervezése 
között. Az ötvenes évek végén megindított nagyüzemi átszervezés lé- 
nyegesen különbözött az 1949 utánitól a végrehajtás módjában, és más 
volt a funkciója, nem utolsósorban más lett az eredménye is. Ekkor 

nem a forráskivonás, a gyorsított iparosítás segítése volt a cél, hanem 
a középparasztság integrálása, a mezőgazdasági termelés fejlesztése. 
Az átszervezés szétrombolta a parasztság életformáját, de egyúttal elő- 
segítette nagy tömegeinek társadalmi emancipációját. 

A korszak belső szakaszolását illetően egy eddig nem vitatott idő- 
pontra szeretném felhívni a figyelmet. Kutatásaim arról győztek meg, 
hogy 1986 volt az utolsó olyan év, amikor a párt úgy vállalhatta volna a 
valódi válságkezelést, hogy esélye lett volna arra, hogy ne erodálódjon 
visszafordíthatatlanul a tekintélye és a hatalma. Ezt a pillanatot azon- 
ban az ország vezetése elszalasztotta. 

Más, bonyolultabb a helyzet a rendszerproblematikával. Ebben a 
témakörben már több a vita. Már a használt fogalmak is sokatmondó- 
ak: diktatúra, pártállam, kommunizmus, államkapitalizmus, szovjet 
típusú rendszer, államszocializmus, magyar modell, A sorrend skála, 
amely annak ellenére, hogy nem értékítéletet fejez ki, a legrosszabb 
minősítéstől halad a legjobb felé. Még nyilvánvalóbbá válna ez, ha 
a fogalmakhoz olyan, sokak által használt jelzőket társítanánk, mint 
utotális; , gulyás; ,puha" Ezek a jelzős szerkezetek nem árnyalatokat, 
hanem ítéleteket jelölnek. Jelentőségükre világít rá, hogy ma komoly 
emlékezetpolitikai törekvés van arra, hogy a politikai és a gazdasági 
viszonyok, intézmények azonosságára, nemzetellenességére hivat- 
kozva közös nevezőre kerüljön az 1956 előtti és utáni berendezke- 
dés. Ezt a szándékot segítheti, ha minél több erőszakot, minél több 
hatalmi visszaélést stb. sikerül kiásni az 1960 és 1989 közötti időszak 
levéltári és állambiztonsági anyagaiból. Így elejét lehet venni annak 
a kérdésnek, hogy ha nem változott semmi, akkor miért változott 
mégis annyi minden? És ha mégis magyarázni kell, miért is enyhül- 
tek, változtak a viszonyok, akkor a , szubjektív" elemek kerülnek elő, 
ilyenkor viszont a pártot, az elitet és ezen belül Kádárt kell megjelölni 
a változások forrásának. Persze ebből a csapdából is van menekülés, 
ha a tagadhatatlan pozitív fejleményeket mint kényszerű engedmé- 
nyeket, vagy mint a társadalmi ellenállás eredményeit jelenítik meg a 
folytonosságot hangsúlyozó történészek. 

Kétségtelen, hogy ezeknek a magyarázatoknak is van alapjuk, lét- 
jogosultságuk. Minden tényezőt mérlegelni kell. 


KÁDÁR JÁNOS - KORA, RENDSZERE, IDEOLÓGIÁJA u 297 


Az igazi kérdés az, hogy azok a regisztrált különbségek, amelyek a 
magyar államszocializmust megkülönböztették a régió többi szocialis- 
ta országától - beleértve a Szovjetuniót -, elegendőek-e ahhoz, hogy a 
Kádár-rendszerről mint magyar modellről beszélhessünk. Ehhez a kér- 
déshez két másik is illeszkedik. A különbségek, illetve a modell meg- 
léte magyarázza-e azt, hogy a magyar társadalom, Magyarország sorsa 
mind a korabeli hazai és nemzetközi közvélemény, mind a ma bevett 
történelmi értékelés szerint kedvezőbben alakult, mint a régió többi 
szocialista társadalmáé, országáé. Vagy nem a modell, hanem a poli- 
tikai vonalvezetés, a stílus, a külső gazdasági segítség, illetőleg a felvett 
hitel az oka a változásoknak, sikereknek, pozitív értékelésnek? 

Szólnak érvek az utóbbi mellett. Mégis most az elsővel kell fog- 
lalkoznom. Felsorolom azokat a társadalmi-gazdasági és politikai 
viszonyokat, intézményrendszert érintő változásokat, amelyek csak 
vagy leginkább Magyarországot jellemezték a szocialista országok 
katonai és gazdasági szövetségi rendszerén belül. Ilyenek: a párt és 
az állam működésének szétválasztása érdekében tett lépések; az ál- 
lam és állampolgár, illetve a gazdasági és társadalmi aktorok közötti 
viszonyok depolitizálása, kiegyenlítése; a csoportérdek beiktatása az 
egyéni és a társadalmi érdek közé; a szövetkezeti és vállalati önál- 
lóság; a politikai rendőrség politikacsináló szerepének korlátozása, 
megszüntetése; a magán- és kistulajdon létének elfogadása; a máso- 
dik gazdaság legalizálása, integrálása; az autonómiák körének bőví- 
tése; a többes jelölés lehetővé tétele a választásokon. Lehetne még 
folytatni, de szerintem ennyi is elég annak bizonyításához, hogy volt 
és van jogosultsága magyar modellről beszélni. Ebből nem automati- 
kusan következik pozitív válasz a második kérdésre, és még kevésbé 
a harmadikra. Annyit azonban meg kell jegyeznem, hogy a politikai 
stratégia és stílus, maga Kádár, illetve az ország történelmi múltja, 
gazdasági, geopolitikai adottságai mint magyarázó tényezők állnak 
a modell mögött, annak hátterében. 

Némileg kedvezőbb lenne a helyzet, ha az 1984-es gazdasági reform, 
illetve a politikai intézményrendszer 1988-ra nagy nehezen elhatározott 
reformja megtörténik, illetve kifutási időt kap. Így nem volt lehetőség a 
demokratikus és vegyes gazdaságú szocializmus működőképességének 
bizonyítására, hogy a versenyképességről ne is beszéljünk. 

Kádárizmus 


A kapott feladatra tekintettel tovább kell lépni a következő témához. 
Tekinthető-e a magyar modell úgy mint a kádárizmus létének termé- 
ke? Van-e értelme kádárizmusról beszélni? 

Nincs abban az értelemben, hogy Kádár önálló, rendszerezett 
ideológiát dolgozott volna ki, vagy akárcsak néhány, vagy legalább 
egy vonatkozásban megújította volna a marxizmust-leninizmust. 
Ez nem jelenti azt, hogy a magyar párt gyakorlata, reformpolitikája 
nem tartalmazott olyan elemeket, amelyek értelmezhetők úgy, mint 
eltérések a tan egyes tételeitől, amelyek újításoknak tekinthetők. Lu- 
kács György 1967-ben azt mondta Aczél Györgynek, hogy két olyan 
vezetőjét ismeri a munkásmozgalomnak, akik nem léptek fel teoreti- 
kusként, de politikájuk elvi kérdések sorát vetette-veti fel, és akik ké- 
pesek elvi irányítók is lenni: Togliattit és Kádárt. Maga Kádár sokszor 
kifejtette véleményét az ideológiáról, így 1961 végén az , aki nincs el- 
lenünk, velünk van"-ról elhíresült népfrontülésen mondott beszédé- 
ben. Ezt muszáj idézni: , Nem azért építünk szocialista társadalmat, 
mert van marxizmus-leninizmus, amely azt előírja, vagy mert van 
párt, s annak valahová vezetnie kell a népet... azért kell a jó elmélet, 
jó párt és a jó népfront, mert ez biztosítja az emberek jobb életét, 
a haza és a nemzet virágzását. Néhány hónappal később - paraszti 
hallgatóság előtt - Kádár még egyértelműbben fogalmazott: ,, A mar- 
xizmus nekünk nem rögeszménk, az tudomány. Mi úgy képzeljük, 
hogy nem a nép van azért, hogy mi próbálgassuk rajta a marxizmust, 
hanem fordítva: a marxista tudomány az, amelynek segítségével né- 
pünk jobb életet tud teremteni magának." 

Ezeknek a szavaknak különös jelentőséget adott az, hogy közvet- 
lenül azután hangzottak el, hogy az SZKP XXII. kongresszusa meg- 
hirdette a kommunizmus építésének húszéves programját. Kádár 
alefelejtette" Magyarországot erről a vonatról, mint ahogy 1972-ben 
megakadályozta, hogy a magyar államot népköztársaságból szocialis- 
ta köztársasággá nyilvánítsák. Egy ideig ellenállt a hetvenes évek kon- 
zervatív ideológiai fordulatának - a fejlett szocializmusnak is. Csak 
Leonyid Brezsnyev zsarolása nyomán állt rá, hogy az MSZMP meghir- 


